DOLAZAK ŠVEDSKE KOMPANIJE "RIMASTER" I IZGRADNJA INDUSTRIJSKOG PARKA – KAPITALNE INVESTICIJE | Info centrala\nNaslovna Društvo DOLAZAK ŠVEDSKE KOMPANIJE „RIMASTER“ I IZGRADNJA INDUSTRIJSKOG PARKA – KAPITALNE INVESTICIJE\nDOLAZAK ŠVEDSKE KOMPANIJE „RIMASTER“ I IZGRADNJA INDUSTRIJSKOG PARKA – KAPITALNE INVESTICIJE\nNajznačajniji dogadjaj ove godine u Paraćinu je odluka švedske kompanije „Rimaster“ da počne poslovanje u ovom gradu gde će u više faza zaposliti do 1.000 radnika, izjavio je danas predsednik opštine Paraćin Saša Paunović.\n„To je i glavni razlog za smanjenje broja nezaposlenih na evidenciji Nacionalne službe za zapošljavanje već petu godinu uzastopce. Samo u industrijskoj zoni gradi se oko 2.000 metara kvadratnih novog prostora za proizvodne objekte, a već su rezervisane i nove parcele za proizvodna preduzeća. Izgradnja objekata za potrebe turizma doživljava pravi bum, gradi se novi hotel u Sisevcu od 8.000 metara kvadratnih, novi objekti za turizam i ugostiteljstvo na Grzi, završavaju se i počinju sa radom i novi objekti u Paraćinu“, najavio je Paunović.\n„Gradi se novi sistem odbrane od poplava na reci Crnici i ti radovi trajaće i naredne godine. U toku je izrada i projektne dokumentacije za rušenje postojećih i izgradnju novih mostova na Crnici, što je takodje deo projekta povećanja bezbednosti gradjana i sprečavanja poplava kakvu smo imali 2014.godine. Ove projekte finansira Evropska unija i Švajcarska razvojna agencija, učestvuju Srbijavode i opština“, rekao je Paunović.\n„Već se grade dva, od planiranih šest novih bunara, u toku je i trajaće i narednih godina zamena vodovodne mreže u gradu, a dobijena je i gradjevinska dozvola i sledi zamena oko deset kilometara glavnog cevovoda Izvor – Paraćin. Sve to znači da u narednim decenijama treba očekivati uredno vodosnabdevanje“, ocenio je Paunović.\n„Na žalost bila je ovo i godina u kojoj smo imali priliku i da vidimo kako izgleda organizovana i plaćena kampanja takozvanih ‘lažnih vesti’, sa ciljem vršenja pritiska pre svega na odbornike kako bi se promenila izborna volja gradjana. Preko 400 plaćenih neistina emitovano je na ovaj način preko partijski kontrolisanih internet portala“, rekao je Paunović.\n„Odbornicima je prećeno i fizičkom silom, ‘gepekovanjem’, što je prijavljivano i policiji, a bili smo svedoci i nasilnog pokušaja da se prekine sednica skupštine opštine upadom organizovanih partijskih aktivista. Sve to bilo je razlog, na žalost, da se o dešavanjima u Paraćinu govori i na medjunarodnom nivou. Namere onih koji su hteli da silom, lažima, pretnjama, prevarom promene izborne rezultate nisu se ostvarile“, rekao je Paunović.\n„Skupštinska većina i na kraju ove godine brojala je 46 od 55 odbornika, a u nekim trenucima i nešto više. Dva puta je provera većine sprovedena i tajnim glasanjem odbornika i oba puta rezultat je bio više nego jasan, priča o prekomponovanju, što se Paraćina tiče, je završena“, rekao je Paunović.\nPrethodni tekstNESREĆA NA NAPLATNOJ RAMPI – VOZIO PREKO 150 KM/SAT\nSledeći tekstCENTAR SVILAJNCA U SREDU BEZ STRUJE


Grad Zrenjanin - Gradonačelnik posetio trojke u Orlovatu: podrška grada novorođenim bebama\nPočetna / Gradonačelnik posetio trojke u Orlovatu: podrška grada novorođenim bebama /\nGradonačelnik posetio trojke u Orlovatu: podrška grada novorođenim bebama\nGradonačelnik Zrenjanina Čedomir Janjić posetio je danas porodicu Stanković u Orlovatu, koja je septembra prošle godine dobila trojke, i uručio im tri auto sedišta za bebe, dar Grada Zrenjanina. S obzirom da su sve tri bebe devojčice - Jovana, Anđela i Teodora - poseta ovoj porodici organizovana je upravo danas, na Međunarodni dan žena, uz čestitku gradonačelnika kako majci trojki Sandri Stanković, tako i svim sugrađankama. S gradonačelnikom je u poseti bio i njegov pomoćnik Dragan Ćapin.\nGradonačelnik Janjić istakao je da su auto sedišta za bebe samo simboličan poklon koji bebama daruju Grad Zrenjanin i gradski Savet za bezbednost saobraćaja, a da postoje različiti vidovi pomoći i podrške grada novorođenim bebama i bračnim parovima.\n“Različitim programima pokušavamo da pomognemo mladim bračnim parovima, a ovakva sedišta dobiće, kao i prethodnih godina, 60 novorođenih beba sa teritorije našeg grada. Mnogo više pažnje pridajemo finansijskoj pomoći i za svako prvo novorođeno dete u porodici iz budžeta se izdvaja 50 hiljada dinara, a za svako naredno, bez ograničenja u broju dece, po 35 hiljada dinara. Od 2013. godine sprovodimo program pomoći bračnim parovima za vantelesnu oplodnju i ove godine smo u tu svrhu izvojili dva miliona dinara, a ako bude potrebno, obezbedićemo i dodatna sredstva. Pravo na vantelesnu oplodnju ima svaki bračni par koji ispunjava određene uslove, o čemu odlučuje stručna komisija, i u tom slučaju dobija pomoć grada u iznosu od 200 hiljada dinara”, kazao je gradonačelnik i dodao da je Zrenjanin i u tome otišao korak dalje u odnosu na druge lokalne samouprave, odnosno na nacionalni program.\n“Razlikujemo se po tome što smo podigli starosnu granicu za bračne parove koji konkurišu za vantelesnu oplodnju i to pravo mogu da ostvaruju žene sa teritorije Grada Zrenjanina do 45 godina starosti”, objasnio je gradonačelnik.\nSrećni roditelji, Sandra i Nebojša Stanković, dobili su trojke 19. septembra prošle godine, a majka Sandra kaže da će im poklon sedišta veoma koristiti, s obzirom da mora bebe često da vodi na preglede u Novi Sad.\n“Život nam se, naravno, mnogo promenio. Nismo do dvanaeste nedelje trudnoće znali da su u pitanju trojke, a do četvrtog meseca da su sve tri bebe devojčice. Prevremeno su rođene i bile su u inkubatoru, tako da ih svakog meseca vodimo na neku kontrolu ili pregled”, kaže majka Sandra.\nUprkos današnjoj neuobičajenoj gužvi u kući Stankovića, poseti gradonačelnika, njegovih saradnika i predstavnika medija, bebe su bile izuzetno dobro raspoložene. Jovana, Anđela i Teodora zdrave su i napredne devojčice, nasmejane i rado su pozirale kamerama i fotoaparatima, a nisu imale ništa protiv ni da ih prisutni drže u naručju. Nije tome odoleo ni gradonačelnik Janjić, a sigurno je da trojke svuda privlače veliku pažnju, posebno kada dođu na svet i žive u malom mestu, poput Orlovata.


Odbojkaši i dalje po starom - Boom93\nOdbojkaši i dalje po starom\nPosle 188 minuta igre požarevački odbojkaši su poraženi od Spartaka iz Ljiga sa 2:3 u setovima.\nVelika borba se vodila u Požarevcu, u meču koji je trajao skoro dva sata pobedu je ipak odneo gostujući tim Spataka iz Ljiga. Iako lišeni usluga startnog korektora Radosava Dojčilovića, izabraniciBogdana Veličkovića smogli su snage za preokret, posle vođstva Mladog radnika od 2:1 u setovima.\nMladi požarevački sastav nije izdržao ogroman pritisak, pa je na kraju morao da se zadovolji bodom, ali je ipak ostao na poslednjoj poziciji. U četvrtom i petom periodu Spartak je u ranoj fazi sticao veliku prednost, koja je potom bila nedostižna za ekipu Saše Joksimovića.\nPopraviti rekord i postići novi\nZbog dugovanja prema Sportskom centru, odbojkaši primorani da treniraju u Kostolcu


Erdogan najavio razgovore s talibanima u vezi s procesima u Avganistanu | TRT Srpski\nErdogan najavio razg...\nErdogan najavio razgovore s talibanima u vezi s procesima u Avganistanu\nErdogan boravi u poseti Turskoj Republici Severni Kipar povodom 47. godišnjice Mirovne misije na Kipru.\n20.07.2021 ~ 19.09.2021\nTurska razmatra upravljanje glavnim aerodromom u avganistanskom Kabulu, a Ankara je spremna razgovarati o avganistanskom mirovnom procesu s talibanima, rekao je predsednik Turske Recep Tayyip Erdogan.\nNakon bajram-namaza na Severnom Kipru, Erdogan je rekao da, ukoliko se uslovi ispune, Turska je spremna preuzeti upravljanje aerodromom u avganistanskom Kabulu.\nErdogan je najavio razgovore s talibanima u vezi s procesima u Avganistanu.\nOsvrćući se na ključne avganistanske mirovne pregovore u Dohi, glavnom gradu Katara, Erdogan je rekao: "Mislim da ćemo dobro iskoristiti ovaj proces. Postoje i druge alternative i trenutno radimo na njima."\n"Sada je novo doba", rekao je Erdogan navodeći da se "ovde vide tri glavne vlasti - NATO, SAD i Turska".\nNapominjući da je SAD objavio odluku o povlačenju iz regiona, Erdogan je rekao da Washington želi da aerodromom u Kabulu upravlja Turska, kao što je to radila nekoliko godina.\n"Trenutno ovo gledamo pozitivno", rekao je Erdogan navodeći da Turska ima "neke uslove".\nTurski predsednik je rekao da će Turskoj biti potrebna "finansijska i administrativna" podrška tokom ovog procesa.\nTagovi: #pregovori , #talibani , #NATO , #SAD , #Avganistan , #Turska , #Recep Tayyip Erdogan\nErdogan u UN-u: Svet je veći od pet\nErdogan je naveo kako se na vrlo bolan način videlo u Afganistanu da nije moguće pronaći rešenja problema nametanjem metoda koje ne uzimaju u obzir stvarnost na terenu i društveno tkivo\nErdogan se u New Yorku sastao s hrvatskim predsednikom Milanovićem\nPredsednik Republike Turske Recep Tayyip Erdogan sastao se u Njujorku, gde će se obratiti na 76. zasjedanju Generalne skupštine Ujedinjenih naroda (UN), s predsednikom Hrvatske Zoranom Milanovićem.\nErdogan se sastao sa predstavnicima američkog poslovnog sveta\nTurski predsednik Recep Tayyip Erdogan poručio je kako veruje da Turska i SAD, ukoliko pravilno iskoriste postpandemijsko razdoblje, lako mogu postići cilj od 100 milijardi dolara trgovinske razmene


Beširi: Mali izgledi da Srbija otvori nova poglavlja u pregovorima sa EU – SLOBODNA VOJVODINA\n“U ovom trenutku ključna pitanja vladavine prava”\nVremena je sve manje – Srbija ima rok do druge polovine juna, kada treba da bude održana međuvladina konferencija u Briselu, da ubedi evropske partnere da je spremna za otvaranje novih poglavlja i klastera u procesu pridruživanja.\nU Beogradu vlada umereni optimizam, ali po mišljenju Naima Lea Beširija, direktora Instituta za evropske poslove, teško je očekivati da će Srbija uspeti da ubedi svih 27 država članica EU da u junu kažu „da“ i otvore nova poglavlja.\n„Zaista ne razumem entuzijazam ni predsednika niti Vlade Srbije, koji najavljuju da su spremni za otvaranje novih pregovaračkih poglavlja, a da se u okviru već otvorenih poglavlja – imamo ih 18, vrlo mali napredak beleži. Od toga da imamo 10 godina reformu pravosuđa a da se još uvek ne vide konkretni rezultati i da imamo reforme u borbi protiv korupcije i organizovanog kriminala, a da nemamo ni jedan značajan slučaj koji je stigao do osuđujuće presude. To sve govori da nije više dovoljno da se zakoni usvajaju, da se strategije i akcioni planovi usvajaju, a da se ne sprovode“, kaže Beširi u razgovoru za Glas Amerike.\nNemačka, Holandija i Švedska deluju kao najveći skeptici u pogledu napretka Srbije ka Evropskoj uniji, ali kako smatra Suzana Grubješić iz Centra za spoljnu politiku, postoje izvesne šanse da Srbija otvori dva klastera – jedan iz oblasti ekonomije i drugi koji se bavi zelenom agendom i ekologijom.\nMeđutim, ona upozorava na „kvaku 22“ koja postoji po novoj metodologiji pregovora – da se nova poglavlja ne otvaraju dok se ne ispune prelazna merila za poglavlja 23 i 24, a pred Srbijom je 98 takvih merila, kaže Grubješić.\n„Od procene Evropske komisije i zemalja članica o tome koliko prelaznih merila je ispunjeno i koja su ispunjena zavisiće mogućnost da se jedan klaster otvori na toj međuvladinoj konferenciji krajem juna“.\n„Poglavlja 23 i 24 su poglavlja koja imaju suspenzivni karakter, koja mogu da zaustave ceo pregovrački proces ukoliko u njima nema valjanog i vidljivog napretka. Nije vidljiv napredak samo usvajanje zakona. Vi taj zakon morate primeniti, za ne da Srbija u poslednjih par godina ne primenjuje sopstvene zakone, nego ide nekoliko godina unazad po nekim pitanjima, pre svega kada je u pitanju sloboda medija, sloboda okupljanja i potpuno državno fokusiranje da se uništi bilo kakav opozicioni način razmišljanja u ovom društvu“, kaže Beširi i ističe da je Srbija do sada pokazala da nema dovoljno kapaciteta da napreduje.\nKako smatra bivša potpredsednica vlade za evropske integracije, Srbiji ipak neke stvari u ovom trenutku idu na ruku – pre svega to što je Srbija ušla u proces ustavnih promena.\n„To je ključni deo reforme pravosuđa, uz sve ostalo – borbu protiv korupcije, organizovanog kriminala, slobodu medija, demokratizaciju, pluralizam. Ali reforma pravosuđa je to nešto što određuje taj čitav korpus vladavine prava, tako da je dobro što se kreće u ustavne promene. Ne znam da li će to biti dovoljno za zemlje članice da daju zeleno svetlo za otvaranje jednog klastera u junu“, kaže Suzana Grubješić.\nIstraživanje Instituta za evropske poslove pokazuje da je evroentuzijazam građana Srbije dosta opao i procenat onih koji podržavaju evropski put Srbije je nešto iznad 50 odsto. Beširi podseća da je u decembru 2009- godine, kada je Srbija dobila „beli šengen“, taj procenat bio čak 79 odsto i za trenutni veliki pad podrške građana članstvu u EU on na prvom mestu smatra odgovornom sadašnju vlast:\n„I to samo iz jednog razloga – zato što svoju komunikaciju i svoju strategiju o komunikaciji pristupanja evropskoj uniji ne poštuje. Vi nemate ministra koji govori da u svakom segmentu našeg društva EU ne samo finansijki pomaže naše drutšvo, već i ekspertski i šalje stručnjake iz cele unije da nam pomažu u različitim oblastima“, isriče Beširi i dodaje:\n„Vrlo je zanimljivo da ministarka Joksimović godinama ostaje na mestu ministra za evropske integracije uprkos činjenici da već dve godine nemamo ni jedno otvoreno poglavlje. I premijerka Brnabić je u poslednje četiri godine pokazala da je najlošiji premijer od demokratskih promena 2000. godine kada su u pitanju evropske integracije“.\nPo mišljenju Suzane Grubješić ne treba kriviti samo Beograd za pad evroentuzijazma kod građana Srbije – deo krivice za to snosi i Brisel, kaže ona:\n„Možda će se stvari promeniti nakon sastanka ministara spoljnih poslova i ove strateške debate o Zapadnom Balkanu. Jer upravo se i tu kaže u tom non pejperu o kome će debatovati, da se primećuje razočarenje građana Evropskom unijom na Zapadnom Balkanu i da je to razlog za veći angažman EU u regionu. Ne samo zbog drugih aktera poput Kine, Rusije, Turske, arapskih zemalja, nego i taj pad podrške koji je primetan“.\n„Ukoliko bi se ministarstva koja su zadužena za evropske integracije i ključne reforme bavila upravo reformama, mi bismo bili daleko bliži EU. Iz nekog razloga u našem političkom društvu obično se jedna osoba ili vrlo mali krug ljudi pita o svim pitanjima i sasvim je logično da ne možete sve sami da uradite. I to je manir ove vlasti koja je već devet godina deklarativno na evropskom putu, a suštinski odbija da sprovede reforme koje građani traže, ali i Evropska unija kako bismo napredovali i dostigli taj nekakav minimalni standar koji postoji u EU“, kaže Beširi.\nRelated Topics:evrointegracijenaglašenoNaim Leo BeširiSrbija


Šako Polumenta objavio najlepšu pesmu u karijeri, fanovi ubeđeni: "Mogu da uče kako se pravi HIT" - PRess Serbia | PR PRess team\nNavikli smo da od Šaka Polumente uvek možemo da očekuje samo emociju, pa nas tako ni za kraj 2021. godine nije razočarao.\nNjegova nova pesma nosi naziv “Živote moj”, a kako sam potvrđuje, to je poklon njegovoj vernoj publici za praznike i jedna je od najboljih u njegovoj dosadašnjoj karijeri.\n– Ovo je nešto najlepše što sam mogao da vam poklonim u ovim novogodišnjim praznicima – istakao je Šako koji je poverenje poklonio Draženu Damjanoviću za tekst i muziku i Vuku Matiću koji je uradio aranžman za njegov novi singl.\nStihovi pesme “Živote moj” ekranizovani su u jednostavnom boemskom ambijentu, uz pratnju orkestra, stavljajući tako akcenat na sam tekst i muziku, a ne na spot.\n“To je ono kad se naježim od glave do pete”, “Školu da otvoriš da nauče mnogi kako se pravi hit”, “Ovo je do sad najlepša pesma u tvojoj karijeri”, “Čoveče, u srce me pogodi”, samo su neke od prvih reakcija na Polumentin novi singl koji je pred vama.\nTagovipevac Sako polumenta\nNikola Rokvić otkrio kako se bori sa smrću oca Marinka\nRADA MANOJLOVIĆ NIJE ČESTITALA KAĆI GRUJIĆ ROĐENJE ĆERKICE: Pevačica otkrila zbog čega je nije pozvala!


vozači Archives - SNEWS\nHome Posts tagged vozači\nPripadnici Policijske uprave u Novom Pazaru sinoć su isključili iz saobraćaja više vozača koji su vozili pod dejstvom alkohola ili psihoaktivnih supstanci, kao i jednog koji je odbio da se alkotestira. Kako je saopšteno iz PU Novi Pazar policija je sinoć u Ulici Stevana Nemanje, zaustavila\nPripadnici saobraćajne policije u Novom Pazaru sinoć su, u okviru međunarodne akcije pojačane kontrole saobraćaja usmjerene na otkrivanje prekršaja upravljanja vozilom pod dejstvom alkohola i psihoaktivnih supstanci, isključili iz saobraćaja trojicu vozača koji su vozili pod dejstvom alkohola ili psihoaktivnih supstanci. Policija je oko 18 sati, u Ulici Kraljevića Marka,\nPripadnici saobraćajne policije u Novom Pazaru isključili su iz saobraćaja dvojicu vozača, jednog koji je vozio pod dejstvom alkohola i drugog pod dejstvom psihoaktivnih supstanci. Policija je juče u mjestu Prćenova zaustavila „polo“ kojim je upravljao sedamdesetšestogodišnji muškarac sa 1,87 promila alkohola u organizmu, a u Ulici Stevana Nemanje „krafter“ koji je vozio\nSNews 7. Oktobra 2021.\nPolicija u Novom Pazaru je isključila iz saobraćaja dvojicu vozača od 50 i 37 godina starosti zbog sumnje da su upravljali vozilom pod dejstvom kokaina, odnosno kokaina i alkohola. Pripadnici Ministarstva unutrašnjih poslova u Novom Pazaru zaustavili su juče u Ulici Stevana Nemanje u ovom gradu pedesetogodišnjeg vozača automobila „ford“ koji je vozio pod dejstvom […]


Foto: Milica, Tesovic, Gejming\n29.11.2014. 20:03h 28.09.2016. 10:16h\nU ženskoj konkurenciji u igranju "Tekken Tag tournament 2" igre, od Milice je bila bolja samo takmičarka Rusije\nBoranka Milica Tešović osvojila je srebrnu medalju na 6. Svetskom prvenstvu u gejmingu, "e-Sports" igranju video-igara održanom u Bakuu.\nU ukupnom plasmanu, Srbija je, među 24 zemlje, koliko je učestvovalo na turniru, ekipno zauzela 9. mesto.\nU ženskoj konkurenciji u igranju "Tekken Tag tournament 2" igre, od Milice je bila bolja samo takmičarka Rusije.\nSrbiju je predstavljala tročlana ekipa, u kojoj su osim Milice Tešović bili Vlada Stanković koji se takođe takmičio u igranju "Tekken Tag tournament 2" igre, i u muškoj konkurenciji osvojio 4. mesto.\nTreća takmičarka Biljana Brletić je imala tešku grupu i nije prošla u dalji tok takmičenja u igranju "Heartstona".\nIgre koje su se igrale na ovogodišnjem turniru su bile su "DOTA2", "Hearthstone", "Starcraft 2", "Tekken tag Tournament 2" i "Super Street Fighter 4".\n„Reprezentacija Srbije je pokazala da imamo odlične igrače. Samo učešće na prvenstvu, sa igračima koji dele istu strast i želju da budu najbolji i pokažu šta znaju u igri koju i ti igraš je neprocenjivo iskustvo“, izjavila je Milica.\n„U mojoj konkurenciji bilo je devet država. Prvo mesto je osvojila Rusija, a treće Finska. Želja ljudi iz Srbije da se takmiče je ogromna i zaista sam srećna što sam uspela da odem, još više zbog osvojene medalje“, dodala je.\nIako mnogima izgleda da je igranje video-igara puka zabava, one sve više poprimaju karakteristike pravog sportskog takmičenja u elektronskom obliku.\n„Ovo je za mene postalo mnogo više od igre. Najveću podršku imam od 'Teken kluba' u Beogradu, koji je nedavno osnovan i ima dvadesetak članova“, objasnila je Milica.\nOna kaže da trenira svakodnevno po dva sata, a nedeljno se najmanje dva puta takmiči sa kolegama u klubu.\n„Možda nekome sve ovo zvuči pomalo smešno, ali ako znamo da se gejming industrija probila i da se organizuju milionski turniri u igrama, to je šansa da se zaljubljenici probiju i u svetu. Drago mi je da je to i u Srbiji neko prepoznao“, kaže Tešovićeva.\nSrpski tim otputovao je na takmičenje zahvaljujući sponzorstvu kompanija "ComputerLand" i "Logitech" i 9. mesto u ukupnom plasmanu smatra se odličnim uspehom za Srbiju.


Srbiju volimo - Rafting Tarom - ko jednom dođe uvek se vraća!\nRafting Tarom - ko jednom dođe uvek se vraća!\nKrenite na aktivan odmor u netaknutoj prirodi!\nPre svakog polaska niz reku, prvo će vas u jednom polučasovnom kratkom kursu upoznati sa samim programom raftinga i time šta nas čeka na reci, kako se treba ponašati na čamcu i u odredjenim situacijama, a potom zajedno sa vama krenuti i prepustiti se čarima i uživati u lepotama i zagrljaju ove naše lepotice…\nAli, naravno, da bi ste u potpunosti uživali u svemu ovome i da bi jedan ovakav izlet bio ugodan i prvenstveno siguran i bezbedan, potrebna nam je i odgovarajuća raft oprema.\nU toku letnje turističke sezone temperatura vode iznosi maksimalno 11-12 stepeni i bez kvalitetnih zaštitnih neoprenskih odela i raft čizama, koje imaju ulogu da Vas greju i štite, taj ugodjaj sigurno ne bi bio kompletan, a kad toj opremi dodamo i zaštitnu kacigu i kvalitetan spasilački prsluk, e onda ste stvarno spremni krenuti i neustrašivo se obrušiti niz kanjon reke.\nPrijavite se, svakog vikenda su polasci iz Beograda i Novog Sada.rafting-tarom.com\nTradicionalno takmičenje u kuvanju svadbarskog kupusa "Kupusijada 2013" u selu Mrčajevci kod Čačka posetilo je oko 150.000 gostiju, rečeno je agenciji Beta u Turističkoj organizaciji Čačka. Takmičenje je održano od 13. do 15. septembra i za tri dana potrošeno je oko šest tona kupusa i dva tona mesa. U nedelju uveče su proglašeni i ...


Već za jesenji pazar u „Kapitol park” - Izazov\nSOMBOR: Kada se pre tri godine u Somboru pojavila britanska „Posejdon grupa“, žitelji ovog grada su se poradovali da će vrlo skoro (tadašnja obećanja su predviđala kraj 2016. godine)\nna zapadu Bačke biti otvorena i ekspozitura svetskog lanca „Lidl“, koji svojom ekspanzijom već ugrožava i američke kolose poput „Volmarta“. Ipak, zbog niza okolnosti, tek ovih dana otpočeli su radovi na izgradnji „Kapitol parka“, investicije „Posejdon grupe“ na prostoru nekadašnje fabrike „Tekstilne“, pa potom Metaloprerađivačke industrije „Bane Sekulić“.\n– Uz punu podršku i saradnju lokalne samouprave, „Posejdon grupa“ je počela sa izgradnjom tržnog centra u Somboru. Grad je podržao projekat od samog početka, radovi su počeli i tokom izgradnje „Kapitol parka” biće angažovano oko 200 radnika, a nakon otvaranja u maloprodaji će biti otvoreno 100 radnih mesta. Prve kupce očekujemo na jesen ove godine – optimista je Yejms Gan, direktor „Posejdon grupe”.\n-Drago mi je što će „Posejdon grupa” i „Lidl” razviti moderne šoping objekte u našem gradu sa ciljem unapređenja usluga za potrošače. Verujemo da će „Kapitol park” dati doprinos razvoju lokalne ekonomije i doprineti stvaranju uslova za pokretanje lokalnog biznisa. Prioritet grada je stvaranje povoljnog poslovnog ambijenta za privlačenje novih investicija, a nove investicije znače i nova radna mesta – kazala je gradonačelnica.


Valensa traži od EU sankcije protiv Kačinjskog\nPoljski nobelovac Leh Valensa\nBivši poljski predsednik, dobitnik Nobelove nagrade za mir Leh Valensa zatražio je od Evropske unije da za gaženje pravne države i demokratskih vrednosti u poslednje dve godine kazni Poljsku, ali ne Poljake i samu zemlju, već isključivo vladajuće konzervativce iz Prava i Pravde (PiS) Jaroslava Kačinjskog.\n"Sankcije ne treba uvesti protiv Poljske, već protiv vlasti Prava i Pravde. Neka oni koji odlučuju lično snose posledice. Ne puštajte ih na Zapad. Ne dolazite s delegacijama. Blokirati im račune. Udariti na poslanike PiS i vladu koja vlada Poljskom, ali ne udariti na Poljake", kazao je Valensa u intervjuu koji danas objavljuje poljski list Žečpospolita, a prenosi Beta.\nNekadašnji legendarni vođa otpora Poljaka komunističkom režimu optužio je poljske konzervativce da ruše demokratske institucije u Poljskoj i da pokušavaju da vrate zemlju u srednji vek a založio se da persona non grata za EU postanu najviši poljski zvaničnici na čelu s predsednikom Andžejom Dudom i bivšom premijerkom Beatom Šidlo.\n"A (premijer) Moravjecki nek se ne meša. Vaspitan je u duhu da je narod iznad zakona. Kakvo je to vaspitanje? Slažem se da važeći Ustav ne mora da se svidja, ali zašto Moravjecki polaže zakletvu na Ustav a onda ga gazi?", kazao je Valensa.\n"Pobedili su na izborima ali nisu osvojili ustavnu većinu. A to što radi vlast, to je promena sistema na šta narod nije dao pristanak. Ne želimo da izlazimo na ulice. Ne želimo tuče. Neka nam pomognu prijatelji iz EU čiji smo deo, jer smo ostali blokirani u Poljskoj", rekao je Valensa.


Upotreba zaštitne maske obavezna na svim letovima "Er Srbije" - KoZnaZna - Vizni režim, putovanja\n“Er Srbija“, u saradnji sa zdravstvenim organima i regulatornim telima, primenila je niz bezbednosnih i higijenskih mera u cilju postizanja bezbednosti i dobrobiti naših putnika i članova posade tokom putovanja.\nNa svim letovima srpske nacionalne avio-kompanije, kojima počinje obnavljanje putničkog komercijalnog avio-saobraćaja, biće obavezno nošenje maski za lice tokom čitavog trajanja leta, a avioni će biti redovno dezinfikovani, saopšteno je iz „Er Srbije“.\n„Želimo još jednom da uverimo naše putnike da smo preduzeli i primenili sve neophodne mere, u skladu sa najvišim bezbednosnim i higijenskim standardima, kao i uputstvima nadležnih domaćih i međunarodnih regulatornih tela. Proaktivno smo uveli i mnoge mere koje su iznad industrijskih standarda u ovoj oblasti, da bismo dalje zaštitili naše putnike i članove posade. Kao i uvek, bezbednost putnika i članova posade su na prvom mestu“, izjavio je Dankan Nejsmit, generalni direktor „Er Srbije“.\nNejsmit je pozvao putnike da redovno prate vebsajt kompanije, kao i naloge na društvenim mrežama, da bi uvek bili u toku sa merama koje srpska nacionalna avio-kompanija preduzima da bi svojim putnicima omogućila bezbedno i udobno putovanje.\nUpotreba zaštitnih maski za lice obavezna je na svim letovima „Er Srbije“ i za putnike i za članove posade.\nDodatna oprema dobrodošla\nDodatna zaštitna oprema koju bi putnici poneli sa sobom (rukavice i viziri) dozvoljena je i dobrodošla.\nPored toga, avioni u floti „Er Srbije“ koji će se koristiti za letove biće kompletno dezinfikovani svakog dana.\n„Kada je reč o putničkim kabinama, važno je napomenuti i da su erbas avioni u floti ‘Er Srbije’, opremljeni vazdušnim HEPA filterima, kojima se kontroliše protok, ponovna cirkulacija i prečišćavanje vazduha. S druge strane, kod ATR aviona u floti ‘Er Srbije‘, po preporuci proizvođača, a u vezi sa merama sprečavanja širenja koronavirusa, uvedena je posebna procedura koja omogućava maksimalno cirkulisanje vazduha. Usluga na letu biće pojednostavljena, sa fokusom na minimalni kontakt“, kaže se u saopštenju.\nTo uključuje uklanjanje časopisa na avionu i brošura. U prvom periodu, u skladu sa preporukama zdravstvenih stručnjaka, neće biti keteringa, već će biti služena samo voda, da bi se sprečilo često skidanje maske i tako smanjio rizik od prenošenja virusa.\nStariji od 65 godina imaju prioritet pri prijavi\n„Er Srbija“ je prethodno saopštila da će u periodu od 21. maja do 14. juna organizovati ograničeni broj letova do aerodroma London Hitrou, Frankfurta, Ciriha i Beča.\nPored toga, od 29. maja počeće postupno obnavljanje letova do pojedinih destinacija u regionu, kao što su Ljubljana, Podgorica, Tivat, Sarajevo, Banjaluka i Skoplje.\n„Er Srbija“ će obnoviti i komercijalne letove do Njujorka 6. juna, dok će od 13. juna broj prekookeanskih letova biti povećan na dva nedeljno. Ukoliko budu ukinuta ograničenja putovanja u Evropskoj uniji od 15. juna, ta avio-kompanija planira da poveća broj letova u putničkom avio-saobraćaju.\ner srbija, KORONAVIRUS, zaštita na putu


Digitalizacija škola u Srbiji sredstvima EIB - EU Delegacija u Srbiji\nBy Nebojsa objavljeno\t 24/11/2020 Vesti\nEvropska investiciona banka (EIB) uložiće 65 miliona evra u modernizaciju osnovnih i srednjih škola u Srbiji za uvođenje digitalne opreme i brze internet veze, kao i izgradnju kapaciteta za obuku 50 000 nastavnika. U skladu sa nacionalnom obrazovnom strategijom Srbije, ova investicija banke Evropske unije poboljšaće digitalne kapacitete škola i doprineti rastu ekonomije, produktivnosti, inovativnosti i zapošljavanju mladih. Učionice širom Srbije dobiće modernu kompjutersku opremu i bežični internet, a 50 000 nastavnika proći će obuku za sticanje digitalnih veština. Očekuje se da će projekat otvoriti do 700 novih radnih mesta.\nPotpredsednica Ljiljana Pavlova, odgovorna za aktivnosti EIB-a u Srbiji, izjavila je: “Moderno, efikasno obrazovanje i digitalna pismenost otvaraju nove mogućnosti za mlade i povećavaju njihove šanse za zapošljavanje. Snažna digitalna ekonomija od ključne je važnosti za inovacije, napredak, radna mesta i konkurentnost. U današnje vreme ovo je jedan od glavnih preduslova za rast i prosperitet u zemljama širom sveta. Takođe, digitalizovane škole daleko su efikasnije tokom kriznih situacija poput pandemije KOVID-19. Kao banka EU, želimo da doprinesemo većoj otpornosti Srbije kako bi uspešno funkcionisala i u najtežim vremenima. EIB će sa zadovoljstvom nastaviti da podržava Srbiju i njenu tranziciju ka digitalnoj, održivoj i inovativnoj ekonomiji.”\nMinistarka trgovine, turizma i telekomunikacija Republike Srbije Tatjana Matić objasnila je: “Projekat digitalizacije obrazovnog sistema je prioritet Vlade Srbije. Ministarstvo trgovine, turizma i telekomunikacija (MTTT) i Ministarstvo obrazovanja, nauke i tehnološkog razvoja Republike Srbije počeli su implementaciju projekta ’Povezane škole’ 2019. godine. Investicija EIB-a imaće pozitivan učinak na sve škole u Srbiji. MTTT je napravilo značajan pomak ka izgradnji standardizovane, održive bežične internet veze u svim školama i ka kompletnom unapređenju komunikacione infrastrukture nacionalne akademske mreže. U isto vreme, nabavkom digitalne opreme, Ministarstvo obrazovanja je obezbedilo osnovnu infrastrukturu za razvoj digitalizovanih nastavnih procesa. Nabavka moderne IT opreme i interneta velike brzine, kao i poboljšanje digitalnih veština nastavnika, doprineće digitalnom obrazovanju koje je važan stub savremenog, održivog i snažnog društva, pogotovo u krizama poput pandemije KOVID-19. Ovaj projekat će doprineti premošćavanju digitalnog jaza, povećanju digitalne pismenosti i konkurentnosti u digitalnog dobu, i unaprediti potencijal IT industrije. Svi mladi ljudi treba da dobiju jednake šanse i znanja koja će im omogućiti iste izbore koje imaju njihovi vršnjaci u digitalno razvijenim ekonomijama.”\nSem Fabrici, ambasador i šef Delegacije EU u Srbiji, izjavio je: “KOVID-19 je nametnuo celom svetu potrebu da se digitalizuje. Usvajanje digitalnih veština je postalo više nego ikada ključno za učenje, rad i aktivno učešće u društvu, kao i za sticanje drugih osnovnih znanja kao što su komunikacija, nauka, tehnologija, tehnika, matematika i jezici. Ovo značajno ulaganje EIB-a u digitalnu nastavnu infrastrukturu i kompetencije nastavnika širom Srbije dolazi u prelomnom trenutku za modernizaciju srpskog obrazovnog sistema. Ono je sastavni deo ukupnih napora Evropske unije u razvoj obrazovnog sistema u Srbiji. Uz pomoć više od 100 miliona evra koliko je uloženo do sada, evropski zlatni standardi i najbolje prakse ugrađeni su u obrazovni sistem Srbije. Zahvaljujući tome, generacije učenika imaće bolje obrazovanje i šansu da u budućnosti daju aktivan doprinos društvu.”\nViše informacija o ovom projektu možete pronaći ovde.


ZAUSTAVILI RUŠENJE: Policija i inspekcija prekinule radove u Internacionalnih brigada 47\n14. 11. 2021. u 07:52\nGRADSKA građevinska inspekcija zajedno sa policijom zaustavila je juče ujutro rušenje predratne vile u Ulici internacionalnih brigada 47 na Vračaru, zato što je bager počeo sa uklanjanjem zdanja bez odobrenja nadležnih.\nViše od pola kuće srušeno, Foto Privatna arhiva\nKako je saopšteno iz Gradske uprave, gradilište je zatvoreno, a odluke u skladu sa zakonom biće donete posle utvrđivanja svih relevantnih činjenica.\nInvestitor je, bez građevinske dozvole i odobrenja za uklanjanje objekta, juče oko šest časova ujutro počeo rušenje ovog velelepnog zdanja na Neimaru. Uprkos brzoj reakciji nadležnih i obustavljanju akcije, građevinska mašina srušila je više od pola objekta.\nIz Društva za ulepšavanja Vračara i Društva za ulepšavanja Krunskog venca zahtevaju da se zaustave sva rušenja na Neimaru te da se sačeka elaborat kojim bi ovaj deo grada bio proglašen za prostornu istorijsko-kulturnu celinu. Oni će danas u 10.30, ispred urušene vile održati mirni protest na kome će izneti svoje zahteve.\n- Tražimo da se zaustavi izdavanje svih dozvola za rušenje za sve krajeve gde je postojala prethodna zaštita u Beogradu, dok Zavod za zaštitu spomenika ne završi potrebne elaborate i dok se ne proglasi ono što je vredno za kulturno dobro - navode iz ova dva udruženja građana.\n- Takođe, zahtevamo da se hitno procesuiraju počinioci ovog nedela, od investitora do bageriste, te da se na ovoj parceli dozvoli izgradnja identičnog objekta.\nZgrada u celini, bez ograde koja je prvo uklonjena, Foto Privatna arhiva\nOvo vredno zdanje pripada celini Kotež - Neimar, koja je bila upisana u Evidenciju nepokretnosti pod takozvanom prethodnom zaštitom do decembra 2020. Nadležni iz Gradske uprave najavili su da će novi elaborat biti završen do kraja ove godine.\nVila u srcu Vračara, nedaleko od Hrama Svetog Save, izgrađena je 1930. godine za inženjera Miloša K. Antića, koji je on projektovao za svoju porodicu, a 1932. je dozidana prema ideji arhitekte Đ. M. Đorđevića. Urbanistički projekat za ovu lokaciju bio je na javnom uvidu u maju ove godine, a zahtev je podneo sadašnji vlasnik predratne vile. Kako je naš list tada pisao, u planu je bilo da se elaborat za ponovnu zaštitu naselja Kotež - Neimar usvoji do juna. Ipak, taj rok je odložen za kraj godine, što je motivisalo još nekoliko investitora da prezentuju svoje urbanističke projekte. Na mestu jednospratne vile u Internacionalnih brigada planirana je gradnja trospratnice sa četvrtim, povučenim spratom.\nPre nedelju dana, radnici su počeli da skidaju staru, lepu ogradu koja okružuje objekat.\nTo je izazvalo revolt vračarskih udruženja, koja su i prošlog vikenda na ovom mestu organizovali mirni protest.\nGO VRAČAR: OSUĐUJEMO ČIN\nGRADSKA opština Vračar juče je u saopštenju oštro osudila protivzakonito rušenje zaštićene predratne zgrade u Ulici internacionalnih brigada.\n- Odeljenje za građevinske i komunalne poslove naše opštine nije izdalo rešenje o rušenju objekta. Zahtevamo od nadležnih institucija i tužilaštva da reaguju i počinioce ovog gnusnog dela kazne u skladu sa zakonom. S obzirom na to da se mi borimo za očuvanje arhitektonske i kulturno-istorijske celine našeg Vračara, smatramo da samo beskompromisno kažnjavanje ovako bahatog ponašanja može da zaustavi građevinsko divljanje na teritoriji naše opštine - kažu u ovoj lokalnoj samoupravi.\ngrađevinska inspekcija zatvoreno gradilište Beograd vesti ulica internacionalnih brigada 47


Savanović: Sredstva za zapošljavanje dodjeljivana nezavisno od političke pripadnosti\nFoto: Arhivska fotografija | Savanović: Sredstva za zapošljavanje dodjeljivana nezavisno od političke pripadnosti\nSrna 27.07.2018 14:51\nBANJALUKA - Ministar rada i boračko-invalidske zaštite Republike Srpske Milenko Savanović rekao je da su sredstva u okviru Akcionog plana Vlade za zapošljavanje mladih dodjeljivana nezavisno od političke pripadnosti rukovodstva lokalnih zajednica.\nOdgovarajući na novinarsko pitanje kako komentariše to da je veći dio podsticaja otišao u lokalne zajednice gdje je na vlasti SNSD, Savanović je naglasio da pri dodjeli sredstava nije bilo političkih razlika i da su u taj plan uloženi maksimalni napori jer se na konkurs prijavilo mnogo više ljudi nego što sredstva dozvoljavaju.\n"Akcioni plan je mijenjan u dva navrata da bi bilo obuhvaćeno što više ljudi. Ovim planom biće zaposleno 5.150 ljudi, od kojih 1.210 pripravnika. Od ukupnog broja pripravnika biće zaposleno 210 iz porodica poginulih boraca", precizirao je Savanović.\nOn je istakao da je riječ o sveobuhvatnom, ambicioznom planu, koji pokazuje da ekonomija Republike Srpske raste, kao i bruto domaći proizvod i industrijska proizvodnja, što omogućava otvaranje više radnih mjesta.\nNa sjednici Upravnog odbora Zavoda za zapošljavanje Republike Srpske juče je zaključeno da će u Srpskoj u narednom periodu biti izdvojeno 17.700.000 KM za zapošljavanje 5.150 lica.\nMilenko Savanović zapošljavanje\nPojačan saobraćaj na devet prelaza prema Hrvatskoj\nZemljotres u BiH, epicentar u Srebreniku\nPojačan saobraćaj na nekoliko graničnih prelaza u BiH\nTopla nedjelja u BiH, temperatura i do 35 stepeni\nNakon višesatnog uviđaja pušten saobraćaj u Prijakovcima\nŠeranić: Specijalna bolnica u Milićima može da ponudi vrhunsku uslugu\nObilježeno 27 godina zločina, istraga o tome obustavljena


Umberto Eko - 4/4 - Fenomeni\nŽan Klod Karijer/Umberto Eko – Ne nadajte se da ćete se rešiti knjiga [Gradac – Alef 2]\nJune 23, 2015 od admin 0 komentara\nNe nadajte se da ćete se rešiti knjiga Žan Klod Karijer/Umberto Eko Gradac, Čačak, 2011. Knjiga razgovora koji su vodili Umberto Eko, pisac, profesor i semiolog i Žan Klod Karijer, esejista, dramaturg i scenarista, pored ostalog autor nekoliko scenarija za filmove Luisa Bunjuela. Medijator razgovora je bio Žan Filip de […]\nAugust 25, 2014 od Umbero Eko 0 komentara\nLako je podsmevati se vlasnicima mobilnih telefona. Treba najpre utvrditi kojoj od pet mogućih kategorija pripadaju. U prvoj su hendikepirani, prinuđeni da neposredno budu u kontaktu sa lekarom ili hitnom pomoći. Neka je blagoslovena tehnologija koja im je stavila na raspolaganje takvu korisnu napravu. U drugu grupu spadaju svi koji […]


Panduri izazivali udese da bi uzimali pare – BEEP.rs\nEto šta se sve radi kod nas, čovek se nekako iznenadi koliko ima tih genijalnih planova i ideja, i koliko zapravo stari načini varanja više nisu “IN”. Sigurno ste i vi do sada, kao i ja, mislili da je glavni način nelegalnog finansiranja saobraćajne policije to kada vas uhvate u nekom prekršaju za koji niste ni mogli da znate da ste ga napravili, niti je puno bitan, kad ono, ima još genijalnijih. Pazite ovaj – Policajci namerno izazivali saobraćajne nesreće kako bi naplatili osiguranje.\nPetnaest osoba, među kojima je petoro pripadnika saobraćajne policije, uhapšeni su jutros zbog sumnje da su namerno izazivali saobraćajne nesreće kako bi naplatili osiguranje.\nSumnja se da su lažiranjem nesreća oštetili osiguravajuća društva za 200.000 evra.\nAkciju hapšenja izveli su pripadnici kriminalističke policije MUP Srbije u Zrenjaninu i Novom Sadu. Uhapšeni policajci se sumnjiče da su pozivali određene osobe da svojim automobilima dođu na dogovoreno mesto i namerno izazovu saobraćajnu nezgodu.\nOsobe koje su učestvovale u izazivanju nesreće dobijale su 100 evra, a od osiguranja su saobraćajnim policajcima davali 1.000 evra, a ostatak uzimali za sebe navodi izvor “Blica” blizak istrazi.\nUhapšen je i jedan medicinski tehničar koji je osumnjičen da je pripadnik ove kriminalne grupe koja je pod istragom bila poslednjih devet meseci, kaže izvor “Blica” iz MUP Srbije.\nMožda da se raspitamo gde se prijavljuje za neke statiste, ili makar ove što namerno voze kola u sudar?\nRelated Items:IT, izazivanje udesa, lažiranje udesa, policija, saobraćajna policija


Tanjug 25. septembra 2021. 21:56\nNJUJORK – Moskva očekuje da će Vašington napustiti upotrebu sile i druge metode nametanja svog razvojnog modela drugima, izjavio je danas ruski ministar spoljnih poslova Sergej Lavrov na Generalnoj debati 76. zasedanja Generalne skupštine Ujedinjenih nacija.\nOn je rekao da Rusija podržava uzajamno priznavanje vakcina protiv kovida 19 koje se odobravaju na državnom nivou, preneo je TAS S.\n„Velika očekivanja povezana su i sa izgledima rusko-američkog dijaloga o budućnosti kontrole naoružanja, o čijem početku je pregovarano na rusko-američkom samitu u Ženevi. Imajući dobru volju, sasvim je realno postići međusobno prihvatljiva rešenja“, smatra on.\nPrema njegovim rečima, predstojeći Samit demokratija, koji je inicirao Vašington, označiće korak ka podeli međunarodne zajednice na „nas“ i „njih“.\n„Inicijativa Sjedinjenih Američkih Država da se održi Samit demokratija je još jedan primer toga. Vašington će sigurno biti taj koji će izabrati učesnike događaja, polažući pravo da odlučuje koje zemlje ispunjavaju demokratske standarde. U stvari, inicijativa je u skladu sa duhom Hladnog rata, jer je to proglašavanje novog krstaškog rata protiv svih onih koji ne dele te ideje“, naglasio je Lavrov.\nSuprug britansko-iranske humanitarke ponovo štrajkuje glađu…\nNa desetine povređenih Palestinaca tokom demonstracija na…


MOSKVA: Evo šta je potrebno da bi "TURSKI TOK" prošao kroz Srbiju! | DNEVNE\nODLUKA o prolasku gasovoda Turski tok preko teritorije Bugarske može biti doneta samo ukoliko Rusija dobije tvrde garancije da Evropska unija neće praviti nikakve smetnje tranzitu gasa tom trasom – izjavio je Dmitrij Medvedev.\nRuski premijer je ovo rekao u intervjuu bugarskom listu „Trud“ uoči svoje posete Sofiji.\nNjegove citirane reči su potvrda da takve garancije zasad ne postoje. Zato nije nikakvo iznenađenje što je Medvedev u nastavku rekao:\n„Krak gasovoda preko Bugarske ne sme ponoviti žalosnu sudbinu Južnog toka. Suštinski, odluka o tom kraku zavisi od toga hoće li Sofija uspeti da dobije tvrde garancije Brisela da Evropska unija neće ni na koji način ometati isporuke gasa tim gasovodom“.\nZVEZDA VEČERI – PREDSEDNICA HRVATSKE: Kolinda upala na bal, pa zasenila sve goste, niko nije mogao da veruje ŠTA JE OBUKLA! (FOTO)\nMedvedev je, inače, otkrio da se u Moskvi radi na „varijanti koja podrazumeva da se drugi cevovod Turskog toka produži preko teritorija Bugarske, Srbije i Mađarske“ Odmah je dodao:\n„Konačna odluka ne zavisi samo od nas. Izbor između razzličitih varijanti za nastavljanje Turskog toka umnogome će zavisiti od spremnosti gasnotransportne infrastrukture. A njeno postojanje – od zainteresovanosti i konkretnih poteza vlada određenih država“.\nMedvedev je pozitivno ocenio činjenicu da je „Bulgartransgaz“ utvrdio investicioni plan za širenje svoje infrastrukture i da je uspešno priveo kraju rezervisanje kapaciteta budućeg gasovoda:\n„Raščišćen je put za otpočinjanje radova, ali su za veliki i skupi projekat poput gasovoda potrebne dodatne garancije“.


Cene hrane i benzina otišle u nebesa, inflacija 9,6 %u aprilu | Luftika\nKoliko je sve poskupelo u Srbiji, najbolje govori pogled na debljinu vašeg novčanika nakon što obavite svakodnevnu nabavku u prodavnici.\nKako su cene benzina otišle u nebesa, sa porastom od skoro 20 odsto u proteklih godinu dana, a i dalje nema indicija da če se tu zaustaviti, tako su skočile i cene svega ostalog, a pogotovo hrane. Uz najavljeno poskupljenje struje, može se očekivati i dalji rast cena, iako projekcije Narodne banke Srbije predviđaju smirivanje inflacije u drugom delu godine.\nSvetsku banku najviše brine zavisnost Srbije od Rusije, predviđaju nam veliki…\nProsečno domaćinstvo u Srbiji mora dobro da stegne kaiš da bi preguralo mesec, potrošačka korpa je sve praznija, a kućni budžet sve tanji.\nNajviše su skočile cene kafe, čaja i kakaa, dok je cena mesa porasla za skoro petinu\nTako su, prema podacima Republičkog zavoda za statistiku, potrošačke cene u aprilu 2022. godine, u poređenju sa istim periodom prethodne godine, povećane su za 9,6 odsto, dok su u poređenju sa decembrom 2021. godine u proseku povećane za 4,3 odsto.\nHrana je, za godinu dana, poskupela 15,8 odsto, pokazuju podaci zvanične statistike, a prenosi N1.\nOd aprila 2021. do aprila 2022. godine cene povrća uvećale su se za 23,7 odsto. Sledi meso čije su cene za godinu porasle za gotovo petinu – 19,5 odsto. Potom masti i ulja sa poskupljenjem od 17,6 odsto.\nRast cena na mesečnom nivou 1,5 odsto\nInflacija na mesečnom nivou u skladu sa očekivanjima NBS\n„Prema podacima Republičkog zavoda za statistiku, inflacija je u aprilu na mesečnom nivou iznosila 1,5 odsto, dok je u odnosu na april 2021. godine iznosila 9,6 odsto, što je u skladu sa očekivanjima Narodne banke Srbije“, saopštila je centralna banka.\n„Rast cena prerađene hrane na mesečnom nivou u aprilu iznosio je 1,1 odsto, što je slična dinamika rasta koja je beležena od početka godine i manji rast u odnosu na oktobar i novembar 2021, kada je mesečni rast cena prerađene hrane iznosio u proseku oko dva procenta. Na usporavanje rasta cena prerađene hrane nastavljaju da utiču, između ostalog, i mere Vlade u pogledu ograničavanja cena osnovnih životnih namirnica. Posmatrano u odnosu na isti mesec prethodne godine, cene prerađene hrane u aprilu su bile više za 11,4 odsto, dok su cene neprerađene hrane povećane za 24,6 procenata“, navodi NBS.\nStabilna bazna inflacija rezultat stabilnosti deviznog kursa\n„Cene energenata su na mesečnom nivou u aprilu porasle za 1,5 odsto, čemu je, pored nastavka rasta cena naftnih derivata od 2,9 odsto, doprineo i rast cena čvrstih goriva“, kaže NBS.\n„Za razliku od pojedinih zemalja srednje i jugoistočne Evrope koje su u režimu ciljanja inflacije, međugodišnja bazna inflacija (indeks potrošačkih cena po isključenju hrane, energije, alkohola i cigareta), na koju mere monetarne politike mogu u većoj meri da utiču, i dalje je znatno niža od ukupne i u aprilu je iznosila 5,5 odsto. Tome je doprinela očuvana relativna stabilnost deviznog kursa i u izuzetno neizvesnim globalnim uslovima. Takođe, važan faktor niske i stabilne bazne inflacije jesu i usidrena srednjoročna inflaciona očekivanja finansijskog sektora, koja se u dužem vremenskom periodu kreću u granicama cilja“, navodi centralna banka.\nOčekuje se pad inflacije u drugoj polovini godine\nPrema podacima Republičkog zavoda za statistiku, inflacija je u aprilu na mesečnom nivou iznosila 1,5 odsto, dok je u odnosu na april 2021. godine iznosila 9,6 odsto, što je u skladu sa očekivanjima Narodne banke Srbije.\nNa mesečnu inflaciju od 1,5 odsto, najviše je uticalo povećanje cena neprerađene hrane od 5,6 procenta, i to pre svega cena povrća i svežeg mesa. Rast cena prerađene hrane na mesečnom nivou u aprilu iznosio je 1,1 odsto, što je slična dinamika rasta koja je beležena od početka godine i manji rast u odnosu na oktobar i novembar 2021, kada je mesečni rast cena prerađene hrane iznosio u proseku oko 2 odsto.\nMere Vlade utiču na usporavanje rasta cena prerađene hrane\nNa usporavanje rasta cena prerađene hrane nastavljaju da utiču, između ostalog, i mere Vlade u pogledu ograničavanja cena osnovnih životnih namirnica. Posmatrano u odnosu na isti mesec prethodne godine, cene prerađene hrane u aprilu su bile više za 11,4 procenta, dok su cene neprerađene hrane povećane za 24,6 odsto. Visok međugodišnji rast cena hrane najvećim delom posledica je delovanja faktora na strani ponude, na koje mere monetarne politike imaju ograničen efekat – rast cena svih ulaznih troškova u proizvodnji hrane.\nCene energenata su na mesečnom nivou u aprilu porasle za 1,5 procenta, čemu je, pored nastavka rasta cena naftnih derivata od 2,9 odsto, doprineo i rast cena čvrstih goriva.\noznakebenzine cena hrane cene pica


Hod po ivici - NUNS\nOdluka Osnovnog suda koji se proglasio nenadležnim zbog visine novčane naknade jer prevazilazi njegove zakonske limite pokazuje u kojoj meri je bila značajna brzopotezna akcija za prikupljanje finansijskih sredstava za pomoć Milanu Jovanoviću i Jeli Deljanin radi otklanjanja štete i obnove njihovog izgorelog doma.\nTužbeni zahtev bračnog para Jovanović-Deljanin iznosio je 4,4 miliona dinara. Tokom suđenja veštaci su utvrdili da je šteta na građevinskom objektu i elektro instalacijama 5,4 miliona dinara. Na taj način je pređen limit od 40 hiljada evra u dinarskoj protivvrednosti do kojeg sudi Osnovni sud zbog čega će predmet biti prosleđen Višem sudu u Beogradu kao prvostepenom.\nOva odluka je doneta nakon trogodišnjeg postupanja zbog čega ne smem da se usudim ni da spekulišem koliko će trajati suđenje na višoj instanci. Podsećam da je ovaj postupak za naknadu štete na građevinskom objektu i elektro instalacijama pokrenut nakon sporazuma o priznanju krivice Bojane Šijački (osuđena na šestomesečni kućni zatvor i novčanu kaznu) zbog pomaganja Aleksandru Marinkoviću da zapali garažu i kuću novinara portala „Žig info“.\nU slučaju novog suđenja optuženima za paljenje kuće koje je zakazano za 24. februar, preduslov za finansijsku kompenzaciju štete Milanu Jovanoviću je pravosnažna presuda nakon koje je moguće tužiti u drugom sporu. Iz dosadašnjeg iskustva, već sada možemo govoriti o procesu koji će trajati godinama. A Milan Jovanović je u godinama kada cilj izgleda daleko. Predaleko.\nOvo što se dogodilo ponovo aktuelizuje moj predlog da se pri Radnoj grupi za bezbednost i zaštitu novinara oformi fond kojim bi se finansijski pomogli koleginice i kolege u period do okončanja pravosnažne presude koja je preduslov za novčanu nadoknadu učinjene štete. Za sada nije bilo preteranog entuzijazma za ovu inicijativu, što me neće obeshrabriti da je ponovo aktuelizujem na sednicama ovog tela. Poslednji put smo zasedali prošle nedelje nakon čega je objavljeno zajedničko saopštenje u vezi sa zapaljivom retorikom i nedopustivim sadržajima na medijima koji ni danas ne prestaju. A zvanična predizborna kampanja još uvek nije počela…\nNedavno sam predstavnicima RJT i MUPa u RG predložio da se uradi revizija nekoliko ključnih nerešenih slučajeva napada na novinare i drugih događaja koji su tretirani kao drastično ugrožavanje bezbednosti novinara (od prebijanja Željka Matorčevića pa do provale u stanove tri saradnice redakcije KRIK i nekoliko drugih). A da bi se efikasnije rešavali slučajevi napada i pretnji prema novinarima i do sada nerešeni slučajevi, mislim da je neophodno formiranje tima specijalizovanog upravo za ugrožavanje bezbednosti novinara. Motivisan i fokusiran specijalizovan tim sigurno bi garantovao maksimalnu efikasnost i trajnu posvećenost rešavanju slučajeva, koji inače, protokom vremena padaju u zaborav i svakim proteklim danom sve ih je teže rešiti.\nZbog toga pozdravljam inicijativu UNS-a koji će tražiti obnavljanje istrage za svojevremeno prebijanje urednika portala „Žig info“. Željko Matorčević je napadnut 9. oktobra 2018. kada mu je slomljena jagodična kost, zbog čega je proveo nedelju dana u bolnici. Prema njegovim rečima, policija još uvek nije pronašla osobu koja ga je prebila, dok su krivične prijave koje je podnosio odbačene tako da još uvek niko nije odgovarao za njegovo brutalno prebijanje. Stalno podcrtavam značaj ovog primera koji je trebao da bude alarm policiji i tužilaštvu da će se nešto još strašnije dogoditi – što se nažalost uskoro i desilo kada je zapaljena kuća Milana Jovanovića.\nNagrađivana novinarka televizije „Insajder“ Jelena Zorić ispravno zaključuje da će radno okruženje za novinare „biti bezbednije kada to ne bude zavisilo od političke volje.” Slažem se sa njenom konstatacijom. Do tada moramo da se štitimo kako znamo i umemo, svesni da bez saradnje sa državnim, tužilačkim i pravosudnim organima nije moguće načiniti pomak nabolje u ovoj oblasti. Sve vreme nas nekolicina hodamo po ivici ne želeći da uzmaknemo, iako nam mnogo toga ne ide na ruku. Predaja nije opcija koju razmatram i zato još uvek ne odustajem.\nDosadašnja tumačenja ove liste i plasmana baziraju se na metodologiji koja je u međuvremenu promenjena. Reporteri bez granica upozoravaju da „u svetlu ove nove metodologije, treba\nPriprema ove posete sigurno je sadržala i navode iz godišnjih izveštaja ove uticajne organizacije koja Srbiju, uz konstantan pad ocena, već treću godinu klasifikuje kao hibridni\nPoslednji izveštaj grupisao je Srbiju u društvo država sa najvećim demokratskim padom u poslednjih deset godina. U tom izveštaju, objavljenom početkom prošlog meseca, ističe se da je


Analiza pre pauze - Glas Podrinja\nBOKSERSKI KLUB „MAČVA\nPred letnju stanku, rukovodstvo Bokserskog kluba MAČVA analiziralo je i označila prvu polovinu 2019. godine kao rezultatski uspešnu. Predvodnik nove uprave kluba Dragan Mitrić istakao je kontinuitet dobrih rezultata, ali i još jedno značajno dostignuće „Mačve“ posle istorijske titule šampiona Evrope koju je osvojio Semiz Aličić prethodne sezone.\n-Posle šest godina doneli smo seniorsku pojedinačnu titulu u Šabac, kako volim da kažem, vratili smo titulu kući, u grad gde se ovaj sport voli, a veliki rezultati posebno cene. Naš RADE JOKSIMOVIĆ postao je seniorski šampion države u muva kategoriji, uspešno poneo pritisak favorita i najavio veliku budućnost, ne samo šabačkog, već i srpskog boksa – rekao je Mitrić.\nŠampion kontinenta SEMIZ ALIČIĆ u tekućoj godini proglašen je najboljim na međunarodnim revijama u Zrenjaninu i Lazarevcu, zahvaljujući četiri pobede, a zajedno sa klupskim drugom Milom Jovanovićem u subotu učestvuje u Valjevu na međunarodnom turniru.\n-Posle ovog nadmetanja svi osim Aličića odlaze na pauzu do 20. avgusta, dok će Semiz biti na pripremema reprezentativaca za „Zlatnu rukavicu“ u Subotici gde će boksovati reprezentativci iz 20 država – dodao je Mitrić.\nTokom zime i proleća „Mačva“ je osvojila 11 medalja, četiri zlatne, pet srebrnih i dve bronzane na Pojedinačnom prvenstvu Srbije i Pojedinačnom prvenstvu Vojvodine, u Pirotu, odnosno Šidu, dok je u Ligi mladih Vojvodine, ekipno osvojila četvrtu poziciju u konkurenciji 36 klubova. U „Mačvi“ naglašavaju da bi pozicija bila i viša, ali na nekoliko kola više boksera iz Šapca nije imalo odgovarajuće rivale.\nPosle odmora, sledi nova sezona u Ligi mladih, odnosno dve revije, u Temišvaru i Mađarskoj.


Reproduktivna prava - Važno je da znaš\nMeđunarodni sporazumi su zasnovani na međunarodnom pravu, a zemlje koje su ih potpisale (među kojima i naša zemlja) ratifikuju ove sporazume tako što ih uključuju u domaće zakonodavstvo. Sporazumi o ljudskim pravima sadrže dužnosti i odgovornosti, a vlade zemalja se obavezuju da će štititi, promovisati i obezbediti ljudska prava za svoje narode.\nMeđunarodna konferencija o stanovništvu i razvoju (ICPD – International Conference on Population and Development) definisala je da su reproduktivna prava zasnovana na pravu parova i pojedinaca da donose odluke bez diskriminacije, prinude i nasilja o tome da li će imati decu, koliko često i kada, a da prethodno imaju neophodne informacije i sredstva da takve odluke donose. Reproduktivna prava su takođe povezana sa pravom na najviši dostignuti standard seksualnog ii reproduktivnog zdravlja.\nReproduktivna prava obuhvataju dva široka principa ljudskih prava: pravo na reproduktivnu zdravstvenu negu i pravo na reproduktivno samoopredeljenje.\nMeđunarodna federacija za planirano roditeljstvo (IPPF) je 1995. donela Povelju o seksualnim i reproduktivnim pravima. Ova prava podrazumevaju da ljudi imaju slobodu da uživaju u međusobno zadovoljavajućoj i sigurnoj vezi, slobodnoj od prisile ili nasilja, bez straha od infekcije ili trudnoće, kao i da su u mogućnosti da regulišu svoju plodnost bez negativnih ili opasnih posledica.\nPravo na život: Nijedan ljudski život ne sme biti ugrožen trudnoćom, rađanjem ili rodnom pripadnošću.\nPravo na slobodu i sigurnost osobe: Svi ljudi imaju slobodu da kontrolišu vlastiti seksualni i reproduktivni život.\nPravo na jednakost i oslobođenje od svakog oblika diskriminacije: Svi ljdi su rođeni jednaki i niko ne sme biti diskriminisan na osnovu rase, etničkog porekla, boje kože, siromaštva, pola ili seksualne orijentacije, bračnog statusa, porodične situacije, fizičke ili mentalne hendikepiranosti, starosti, jezika, religije, političkog i drugog mišljenja, nacionalnog ili socijalnog porekla, imovine, rođenja ili drugog statusa.\nPravo na privatnost: Svi ljudi imaju pravo da donose autonomne odluke u vezi sa vlastitim seksualnim i reproduktivnim životom, da imaju privatnost i da budu poštovani.\nPravo na slobodu mišljenja: Svi ljudi imaju pravo da donose odluke o svom seksualnom i reproduktivnom zdravlju i pravima, i pravo da traže, primaju i daju informacije i razmenjuju ideje kroz bilo koji medij.\nPravo na informacije i edukaciju: Svi ljudi imaju pravo na pristup informacijama i edukaciji o seksualnom i reproduktivnom zdravlju i pravima.\nPravo na izbor: Ljudi imaju pravo slobodnog izbora da li će ući u brak ili ne, i izbor da li će osnovati i planirati porodicu.\nPravo na odluku o tome da li imati decu ili ne: Svi ljudi imaju pravo da slobodno i odgovorno odluče o broju dece koju će imati i razmaku između rađanja, što uključuje i odluku da li će uopšte imati decu, i pristup sredstvima za praktikovanje ovog prava.\nPravo na zdravstvenu zaštitu i negu: Svi ljudi imaju pravo na najviše moguće standarde fizičkog i mentalnog zdravlja.\nPravo da se uživaju blagodati naučnog napretka: Svi ljudi imaju pravo da koriste savremene i bezbedne postupke i sredstva koji su rezultat naučnog razvoja.\nPravo na slobodu udruživanja i političkog učešća: Svi ljudi imaju pravo da formiraju ili da se uključe u nevladine organizacije (udruženja) kako bi se unapredila seksualna i reproduktivna prava.\nPravo da se ne bude žrtva torture i drugih nehumanih tretmana: Svi ljudi imaju pravo da ne budu subjekt torture ili okrutnih, nehumanih ili degradirajućih tretmana, kao i da ne budu podvrgnuti medicinskom tretmanu ili naučnom istraživanju bez prethodnog slobodnog i na informacijama zasnovanog pristanka.


Akcija "Slatkiš za mog drugara" - oradio.rs\nTradicionalna novogodišnja humanitarna akcija Radio-televizije Vojvodine "Slatkiš za mog drugara" počela je postavljanjem korpe u holu Radio Novog Sada (Ignjata Pavlasa 3) i trajaće do kraja godine, kada će prikupljeni pokloni biti podeljeni deci.\nNaša želja je da se prikupljenim slatkišama deci u "Sigurnoj dečijoj kući", Svratištu za decu ulice, mališanima na Onkološkom odeljenju Dečije bolnice u Novom Sadu i u Udruženju osoba sa invaliditetom "Vera, ljubav, nada", ulepšaju predstojeći novogodišnji i božićni praznici.\n"Ovo je deveti put da organizujemo humanitarnu akciju 'Slatkiš za mog drugara', a svake godine u njoj učestvuje sve više dece. Ogroman doprinos akciji daju i osnovci iz novosadskih škola 'Ivo Lola Ribar', 'Žarko Zrenjanin' i 'Svetozar Marković Toza', a to je i osnovni cilj, da dete pokloni detetu i da se na taj način uči da bude humano i solidarno, da pomaže onima koji su u nevolji", istakla je Nevena Vrtulek, pokretač akcije i novinarka Radio Novog Sada.\nAkcija će u školama trajati do 24. decembra, odnosno do kraja prvog polugodišta. Deca bi trebalo da donesu neki slatkiš po svojoj želji i u skladu sa mogućnostima. Jedini uslov je da slatkiš bude fabrički upakovan.\nIndustrijski zapakovane slatkiše, svi ljudi dobre volje mogu doneti na portirnicu Radio Novog Sada. Sakupljene slatkiše, organizatorka akcije Nevena Vrtulek deliće mališanima 31. decembra u okviru novogodišnjeg programa RTV-a.\nI ove godine prijatelji akcije biće novosadske poslastičarnice "Vremeplov", "Mocart", "Carigrad" i "Kristina", koje će deci darovati po tortu. Pored toga, u akciji će, kao i prethodne godine, učestovati Udruženje "Todo Tango", koje će u petak, 11. decembra od 21 čas u novosadski dvorcu Eđšeg organizovati Tango bal, a ulaznica za tu manifestaciju biće, upravo, slatkiš.


Mali: „Beograd na vodi“ je transparentan i podložan kritikama - 10.03.2015, Sputnik Srbija\nSve što se radi na projektu „Beograd na vodi“ je transparentno i podložno kritikama, rekao je danas gradonačelnik Beograda Siniša Mali, dodajući da nadležni... 10.03.2015, Sputnik Srbija\nvesti, ekonomija, srbija, beograd, siniša mali\n20:22 10.03.2015 (Osveženo: 16:19 05.10.2015)\n„Otvoreni smo za sva mišljenja i ideje stručnjaka koji žele najbolje za naš grad i planiramo da uključimo sve arhitekte koji mogu da doprinesu ovom projektu koji je značajan i za celu Srbiju“, rekao je gradonačelnik.\nMali je dodao da se u javnosti „pojavilo mnogo neistina i dezinformacija“ i da je važno da građani znaju da je „sve što se radi transparentno i podložno kritikama“.\nGradonačelnik Beograda je u Skupštini grada razgovarao o projektu s predstavnicima Akademije arhitekture Srbije koja je prošle nedelje pozvala na hitno obustavljanje tog projekta.\nKako se navodi u saopštenju gradske uprave, dve strane su se složile da je važno voditi dijalog o ovako važnom projektu.\nMali je rekao i da područje priobalja reke Save sada izgleda potpuno drugačije, jer je u toku raščišćavanje terena.\n„Iseljeno je 88 porodica, a iz baraka su se uselili u stanove. Niste mogli da čujete nijednu negativnu kritiku od njih“, naglasio je Mali, prenosi agnecija Beta.\nPredsednik Akademije arhitekture Srbije Mihajlo Mitrović napomenuo je da se u istoriji uvek dešavalo da novi projekti naiđu na nerazumevanje građana, piše u saopštenju gradske uprave.\n„Sve što je novo, nailazi na ovakvu reakciju javnosti. Ogromna i fenomenalna je stvar što se raščistio prostor Savskog amfiteatra“, rekao je Mali.\nOn je dodao da su i njega kritikovali kada je gradio Geneks kulu na Novom Beogradu, a da ga sada hvale, kao što je bio slučaj i s autorima Palate Albanija i Beograđanke.\nMitrović je izrazio zadovoljstvo što je gradonačelnik otvoren za dijalog sa ovim udruženjem i naglasio da se nada da će Grad Beograd moći da uključi još stručnjaka u projekat, piše u saopštenju.\nSastanku su prisustvovali i glavni gradski urbanista Milutin Folić, direktor Zavoda za urbanizam Grada Beograda Nebojša Stefanović, sekretar za kulturu Vladan Vukosavljević i Branko Bojović i Miloš Raonić iz Akademije arhitekture Srbije.\nAkademija arhitekture Srbije upozorila je 5. aprila Vladu Srbije i beogradske vlasti da će biti „najdirektnije odgovorne za haos“ koji bi u Beogradu mogao uskoro da nastane ukoliko se nastavi realizacija projekta „Beograd na vodi“.\nTo udruženje od 40 članova, među kojima je 17 profesora Univerziteta, sastavljeno od stvaralaca koji su poslednjih 60 godina planirali, projektovali i gradili u Beogradu, gradovima Srbije i širom sveta, pozvalo je Vladu i gradske vlasti da „hitno“ obustave taj projekat.\nMali: Za Beograd na vodi nužan leks specijalis\nGradonačelnik Beograda Siniša Mali izjavio je danas da je leks specijalis koji bi trebalo da se donese za projekat „Beograd na vodi“ neophodan da bi se rešili imovinsko-pravni odnosi na zemljištu planiranom za izgradnju, kao i za stvaranje preduslova za početak radova.\nOn je za B92 rekao da je to redovna procedura kojom se uređuju imovinsko-pravni odnosi i ocenio da će se donošenjem zakona stvoriti jedinstvena građevinska parcela.\n„Sam zakon određuje fer nadoknadu za građanje koji su živeli na tom mestu. Mi smo do sada uklonili 166 objekata koji su uglavnom bili nelegalni, ostalo je još oko 80 koji moraju da se uklone do leta kada će početi izgradnja“.\nGradonačelnik Siniša Mali nije želeo da priča o detaljima ugovora sa investitorima, koji još nije potpisan.\n„Pregovori nisu jednostavni, radi se o projektu vrednom 3,5 milijardi evra i zbog toga se ne iznose detalji iz ugovora sa investitorima, ali se sve što se dešava na terenu, radi dobro kako bi radovi na izgradnji počeli do leta“ kazao je Mali.\nSiniša Mali je rekao da ceo rizik izgradnje preuzima investitor, jer Srbija daje, kako je rekao, „čistu zemlju“, a investitori ulažu finansijska sredstva.\n„Cilj nam je da najlepši deo Beograda vratimo u život, da sklonimo udžerice i prazne parkirane vagone“ rekao je Gradonačelnik.\nOn je napomenuo da je danas razgovarao s predstavnicima Akademije arhitekata Srbije i istakao da je razgovor bio konstruktivan, odbacujući tvrdnje stručne javnosti da je „Beograd na vodi“ loš projekat.\n„Ovo je stvar koja će pokrenuti Srbiju, važan je i za Beograd i za celu Srbiju“ kazao je Mali.


Dug BH Gasu veći od 50 miliona KM: Ako do srijede ne bude uplate, slijedi isključenje - Klix.ba\nDug BH Gasu veći od 50 miliona KM: Ako do srijede ne bude uplate, slijedi isključenje\n6.6.2014. u 14:20\nMinistar prostornog uređenja i zaštite okoliša Kantona Sarajevo Zlatko Petrović tokom današnjeg sastanka sa predstavnicima BH Gasa, Sarajevogasa i Toplana naglasio je da je u ponedjeljak, 9. juna, nastavak sjednice Vlade Kantona Sarajevo na kojoj će tražiti podršku za kreditno zaduženje od 10 miliona KM i da je siguran da će "novac biti u srijedu", saopćeno je iz BH Gasa.\nDanas je u sjedištu BH Gasa održan još jedan sastanak na kojem se pokušala riješiti isplata dugovanja Sarajevogasa prema BH Gasu, koja su s današnjim danom prešla iznos od 50 miliona KM.\nNa sastanku su, osim Petrovića, učestvovali i direktor KJKP Sarajevogas Salih Selmanović, direktor KJKP Toplane Admir Džubur, a u ime BH Gasa direktor Mirza Sendijarević i izvršni direktor Haris Hrnjičić.\nSelmanović je naveo da će na račun BH Gasa uplatiti četiri miliona KM do kraja ovog mjeseca, čime bi bio plaćen samo dio aprilske fakture.\nSendijarević je ponovio da BH Gas već dugo "kreditira Sarajevogas, a da s druge strane ne može kasniti s obavezama prema svom dobavljaču".\n"Samim tim, ukoliko ovaj najavljeni rok do srijede ne bude ispoštovan, drugog rješenja nema osim obustave dotoka gasa, što je legitimna i zakonska mjera s ciljem zaštite potraživanja“, rekao je Sendijarević.\nPoslodavci pozvani da prijave štetu nakon poplava u FBiH\n06.06.2014. u 13:17


Boško Obradović: Štancuju lažne diplome 30 godina i sa njima pljačkaju i uništavaju Srbiju\nprof. dr Jasmina Vujić dr Nemanja Zarić Milan Maslać Dejan Dimitrijević Milovan Jakovljević Slobodan Bogićević Miodrag Preković Rade Raketić Zoran Mićić Dragoljub Pavlović\nČetvrtak, 11.07.2019 10:40\nLider Dveri i jedan od lidera SzS Boško Obradović kazao je da javni medijski servis još uvek nije preneo nijednu informaciju o "najkrupnijoj aferi na srpskoj političkoj sceni u poslednjih nekoliko godina".\nOn je naveo da SzS u potpunosti raspolaže dokumentacijom koju su spremili da predaju glavnom i odgovornom uredniku Radio-televizije Srbije (RTS) s ciljem da sazna da je, kako je ocenio, druga najvažnija ličnost u Srbiji i praktično drugi čovek SNS-a ogrezao u kriminal i korupciju.\nObradović je naveo da Stefanović nikada nije ni završio fakultet, a da je Komisija tog fakulteta omogućila da on sa nezavršenim fakultetom nastavi studije.\nOn je naveo da je osnova tog kriminala i korupcije to da je neko, kako je ocenio, završio fakultet, a da praktično nije pohađao predavanja i davao ispite.\n– Nema nikakav dokaz da je ikada taj fakultet studirao, nema indeks“, rekao je Obradović i dodao da taj fakultet ne postoji.\nOn je kazao da je na isti način 1054 ljudi završilo taj fakultet koji je registrovan u Londonu i zatražio da fakultet objavi spisak svih ljudi koji su ga završili od 1990. do 2004. godine.\n– Afera Neša Megatrend je srce koruptivnog sistema u kome živimo. Jedan čovek 30 godina, pod zaštitom svih režima, koje je potkupio lažnim zvanjima, izdaje lažne diplome političarima, koji nikada ne bi mogli da dođu na državne funkcije bez toga, koji potom pljačkaju i uništavaju državu – naglasio je Obradović.\nBoško ObradovićSaopštenjaSrbin.infolažne diplomeNebojša Stefanović


Dodik: Srpska najstabilniji dio BiH – Top Portal\nsubota 23 novembar 2019 / 0:33\n-Nakon četiri godine, odnosno posljednjeg sabora stranke, SNSD je jači, brojniji i uspješniji – naveo je Dodik i dodao da SNSD ima ogromnu snagu u članstvu – njih 200.000.\nOn je dodao da SNSD ima odbore u 63 opštine Republike Srpske u 17 opština u Federaciji BiH i distriktu Brčko.SNSD od 2006. godine pobjeđuje na izborima, što govori da smo dobro radili – rekao je Dodik.\n-Period od prošlog do ovog stranačkog sabora obilježile su pobjede na lokalnim i opštim izborima, što je za nas od presudnog značaja – kaže Dodik, koji smatra da uvijek može bolje, jer postoje pretpostavke za tako nešto.\n-Ovo je za poštovanje, jer smo formirali Vladu Republike Srpske sa našim koalicionim partnerima i realizovali politike koje smo planirali – rekao je Dodik.\n-Republika Srpska je finansijski i institucionalno stabilna. Imamo mir, razvoj, a SNSD je glas ovog naroda – rekao je Dodik.\n-Nažalost, srpski narod ovdje decenijama pokušava da se bori i izbori za svoja prava. Politika Benjamina Kalaja svojevremeno je išla za tim da ovdje nestanu nacije, da bude formirana jedna nacija, što nije prošlo. I sada se tako nešto traži, da odustanemo od svog identiteta, što nikada nećemo dozvoliti – zaključio je Dodik.


Nakon letnje pauze koja još uvek traje, ne tako lepe vesti dolaze iz fudbalske federacije Francuske koja neće obradovati posebno roditelje čija se deca bave ovim sportom. Prenosimo vam saopštenje za štampu Fudbalskog saveza Francuske o uslovima za nastavak prakse, posebno u vezi sa sanitarnom propusnicom i vakcinacijom.\n“Fudbalski savez Francuske sa zadovoljstvom saopštava da će se takmičenja amaterskih liga kod seniora nastaviti u avgustu za nacionalna prvenstva, zatim od vikenda 28. i 29. avgusta za kup Francuske, pre nego što u septembru nastave sa povratničkim regionalnim i departmanskim takmičenjima.\nOvaj očekivani početak nakon letnje pauze omogućen je primenom sanitarne propusnice sa prvih treninga i utakmica u sezoni, propusnice čiji je jedini cilj zaštita fudbalera, kao i svih igrača u amaterskom fudbalu, volontera, supervizora, roditelja i vođa grupe.\nPrimena ove mere je obavezna odluka vlade, od nje će biti nemoguće odstupiti. To će se ticati svih francuskih sportskih saveza. Sanitarna propusnica će stoga biti potrebna za igranje fudbala i pristup svlačionicama i tribinama pre svakog treninga ili takmičarske utakmice.\nTagovi: fudbalski savez francuske - sanitarna propusnica - uslovi za ulazak na teren - vakcina


UN odobrio slanje mirovnih snaga u Mali\nSavjet bezbjednosti UN usvojio je danas rezoluciju kojom je odobreno formiranje mirovnih snaga u Maliju, koje će biti zadužene za stabilizaciju situacije u sjevernom dijelu te zemlje.\nRezolucijom je predviđeno da bude angažovano 12.600 vojnika pri Misiji UN za stabilizaciju u Maliju /Minusma/ koje će biti raspoređene 1. jula ukoliko bezbjednosni uslovi to dozvole, a njihov mandat će u početku trajati 12 mjeseci.\nNarednih 60 dana Savjet bezbjednosti pratiće situaciju i razmatrati da li je bezbjednost na terenu zadovoljavajuća.\nU okviru snaga misije UN u Maliju biće raspoređeno 11.200 vojnika i 1. 440 policajaca, među kojima i rezervni bataljon koji je u mogućnosti da bude brzo raspoređen.\nU tekstu se navodi da će francuske trupe intervenisati kao podrška ukoliko bude ozbiljne opasnosti i prijetnje, kao i na zahtjev generalnog sekretara UN Ban Ki Muna.\nOko hiljadu francuskih vojnika treba da ostane u Maliju.\nFrancuska je 11. januara otpočela vojnu intervenciju u Maliju kako bi pomogla tamošnjim vlastima da zaustave napredovanje islamističkih grupa koje su prije više od godinu dana zauzele sjeverni dio zemlje i počele da se kreću ka prijestonici.


Od kakvog su strateškog značaja "Valač", ali i jezero Gazivode, dovoljno govori podatak da bi u slučaju da dođu u ruke Albanaca, oni kontrolisali snabdevanje strujom i vodom svih Srba na severu pokrajine.\nDa se u Prištini, pod dirigentskom palicom premijera privremenih institucija Aljbina Kurtija, sprema ova nova provokacija, koja bi mogla da ima stravične posledice, otvoreno je u utorak upozorio predsednik Srbije Aleksandar Vučić. On je otkrio da postoje informacije o planovima Prištine da posle 6. novembra zauzmu "Valač" i otvoreno poručio da bi na tako nešto sigurno usledila reakcija Beograda.\nVlasti u Prištini su do sada nekoliko puta grubo prekršile Briselski sporazum i dogovor o energetici, a Brisel na to nije reagovao. Najpre je kosovski "Operator sistema i tržišta električne energije" (KOSTT) potpisao sporazum sa albanskim "Operatorom prenosnog sistema" (OST). A onda je krajem prošle godine KOSST saopštio da je počeo da funkcioniše samostalno od "Elektromreža Srbije" (EMS), a u "skladu sa sporazumom sa Evropskom mrežom operatora prenosnog sistema (ENTSO).\nOpasne poruke iz Prištine nastavile su se i u sredu. Predsednica tzv. Kosova Vljosa Osmani rekla je da neće biti ZSO jer bi to bila nova Republika Srpska. Ona je Srbiju nazvala "kancerom Evrope", na šta je oštro reagovao direktor Kancelarije za KiM Petar Petković:\n- Nije Srbija kancerogena, već je to njena izjava, koja pokazuje pravu prirodu vlasti u Prištini i njihov maligni uticaj na izgradnju mira i stabilnosti na prostoru KiM i regiona. Jasna je namera Osmanijeve da zapaljivom retorikom i antisrpskim izjavama pokuša da izazove novu krizu na KiM. Beograd neće dozvoliti nikakve nove akcije u srpskim sredinama.\nVlade Radulović, iz Centra za geostrateška istraživanja i terorizam, kaže, za "Novosti", da Priština nastavlja sa politikom kršenja svih postignutih sporazuma, što dovodi do destabilizacije celog regiona:\n- Očigledan je plan Prištine da transformiše tzv. kosovske bezbednosne snage u vojsku i uspostavi kontrolu i nad severom pokrajine. U tom smislu, strateški su posebno značajni "Valač" i Gazivode, odnosno potez Severna Kosovska Mitrovica - Zubin Potok - Valač - Leposavić, koji Priština tretira kao posebno opasan za njih, jer se naslanja na teritoriju centralne Srbije.\nPOKUŠAJEM da upadne u "Valač", Priština bi prekršila i Vašingtonski sporazum koji je potpisan septembra 2021. u Beloj kući. Naime, prema dogovoru koji je tada postignut, dve strane obavezale su se da će sarađivati sa Ministarstvom energetike SAD i drugim odgovarajućim telima američke vlade na izradi studije izvodljivosti za potrebe zajedničkog upravljanja jezerom Gazivode.\nValač Trafo "Valač" Gazivode upad ROSU


► Dveri: Vlast je jedini krivac za širenje zaraze u Srbiji\n"Prešli smo, u veoma kratkom periodu, put od najsmešnijeg virusa preko najdrastičnijih mera u Evropi (vanredno stanje i policijski čas) pa do naglog popuštanja mera, a sve iz razloga kako bi se održali izbori", stoji u saopštenju.\nDveri dodaju da su junski izboribili zdravstveno nebezbedni i navodi da je "u vreme predizborne kampanje bilo je dozvoljeno sve: utakmice, koncerti i skupovi sa desetinama hiljada ljudi, SNS se javno hvalio u svom SNS Informatoru da je virus pobeđen, a vrhunac su bili izbori na kojima je, u zatvorenom prostoru, prodefilovalo između dva i tri miliona ljudi", navodi se u saopštenju.\nDveri dodaju da "ni to SNS-u nije bilo dovoljno", te je rukovodstvo vladajuće "napravilo i žurku u svojoj centrali odakle su mnogi izašli zaraženi".\n"Nažalost, danas izlazi na videlo da je vlast, u toku kampanje, lagala o broju zaraženih i umrlih. Za to moraju da odgovaraju svi koji su tome učestvovali, a pre svega Krizni štab u koji građani više nemaju poverenje", piše u saopštenju.\nDveri ocenju da Krizni štab mora biti smenjen i postavljen novi, s "nezavisnim stručnjacima koji neće raditi ono što im predsednik Srbije Vučić nalaže, već ono što će biti u korist građana".\nU Kriznom štabu ne mogu biti ni Ana Brnabić ni ministar zdravlja Zlatibor Lončar niti bilo koji drugi ministar "jer, pored toga što su obmanjivali građane, njihov mandat je istekao 3. juna i oni više ne predstavljaju nikoga do samog sebe", ukazuju Dveri.


Mjere i aktivnosti Uprave policije MUP-a ZDK na obezbjeđenju kvalifikacione nogometne utakmice BiH – Finska | Visoko.co.ba\nNaslovnica ZDK Mjere i aktiv...\nMjere i aktivnosti Uprave policije MUP-a ZDK na obezbjeđenju kvalifikacione nogometne utakmice BiH – Finska\nDana 12.10.2019. godine, sa početkom u 18,00 sati, na stadionu Bilino Polje u Zenici, bit će odigrana kvalifikaciona nogometna utakmica između reprezentacija Bosne i Hercegovine i Finske. Kao što smo već informisali javnost, Uprava policije policije Ministarstva unutrašnjih poslova Zeničko-dobojskog kantona poduzima intenzivne aktivnosti na pripremi obezbjeđenja ove značajne međunarodne utakmice. Budući da je ovaj sportski događaj ocijenjen skupom visokog rizika, ovim aktivnostima se pristupilo krajnje ozbiljno i profesionalno, te je detaljno isplaniran svaki segment u djelovanju i postupanju policijskih službenika. Formiran je i Štab za koordiniranje i usmjeravanje aktivnosti na obezbjeđenju naznačene nogometne utakmice, te je sačinjen Plan obezbjeđenja, na osnovu kojeg će policijski službenici ove uprave policije preduzeti sve potrebne mjere, kako bi se navedena utakmica održala u bezbjednim uslovima i kako bi bilo spriječeno bilo kakvo ugrožavanje lične i imovinske sigurnosti navijača, stručnog osoblja i gostiju.\nU fazi vršenja priprema svakodnevno su održavani sastanci Štaba, na kojim su izdefinisani svi konkretni zadaci i obaveze nosilaca zadataka iz Plana obezbjeđenja, kao i način i dinamika realiziranja svih predviđenih aktivnosti, kako bi svi policijski službenici i timovi pravovremeno i efikasno reagovali u slučajevima narušavanja javnog reda i mira, te incidentne situacije stavili pod kontrolu a izgrednike lišili slobode i udaljili sa stadiona.\nKako je planirano, pored ostalih predviđenih aktivnosti, u okviru saobraćajnog obezbjeđenja će biti poduzimane aktivnosti u skladu sa usvojenom izmjenom režima saobraćaja u gradu, a usljed povećane frekvencije saobraćaja, koja će biti na snazi sutra i koja podrazumjeva blokadu određenih područja, kao i zabranu i izmjenu odvijanja saobraćaja u ulicama u neposrednoj blizini stadiona. Izmjenjeni režim saobraćaja će biti na snazi od 17,00 sati do početka utakmice, a 15 minuta prije završetka utakmice policijski službenici će na svojim pozicijama postupati suprotnim redoslijedom, kako bi se omogućio bezbjedan i bez većih zastoja izlazak iz grada putničkih motornih vozila i autobusa sa navijačima, sve do uspostave redovnog odvijanja i normalizacije saobraćaja u gradu. Na svim značajnijim raskrsnicama u gradu bit će raspoređeni policijski službenici sa zadatkom usmjeravanja učesnika u saobraćaju koji dolaze sa magistralnog puta M-17 i ulaze u grad.\nUprava policije Ministarstva unutrašnjih poslova Zeničko-dobojskog kantona poziva sva građane i goste da poštuju naredbe policijskih službenika izdate u skladu sa izmjenjenim režimom saobraćaja u gradu, te postupaju u skladu sa istim, kako bi se izbjegle gužve i zagušenja u saobraćaju. Pored saobraćajnog obezbjeđenja poduzimaju se i mjere fizičkog, operativnog i KDZ obezbjeđenja utakmice. U okviru planiranih aktivnosti policijski službenici Odsjeka za kriminalističku tehniku i KDZ će izvršiti kontradiverzioni pregled stadiona Bilino Polje, kao i okolnog prostora i objekata.\nČlanak prijeUvedeno povjereništvo u Narod i Pravda Visoko, predsjednik Suad Agić\nSljedeći članakVlada ZDK odobrila 149.800 KM poticaja u oblasti poljoprivrede\nJedna i jedina domovino: Redakcija portala Visoko.co.ba želi vam sretan Dan neza...\nSDA Visoko: Svim građanima grada Visoko i BiH sretan 1. mart – Dan nezavisnosti ...


SDA Sandžaka: Uspostavimo efikasne mehanizme zaštite bošnjačkog naroda - SNEWS\nAktuelno Pljevlja (Taslidža) Politika Sandžak\nBy SNews 3. Septembra 2020. 326\nStranka demokratske akcije (SDA) Sandžaka pozvala je sve političke predstavnike Bošnjaka Sandžaka da hitno uspostave efikasne mehanizme zaštite bošnjačkog naroda od ovih i svih, kako je navedeno, budućih nasrtaja velikosrpske ideologije na biološki i politički opstanak Bošnjaka na ovim prostorima.\nSDA Sandžaka je saopđtila da najoštrije osuđuje fašistički motivisane napade od strane velikosrpskih ekstremista u Pljevljima.\n“Ukoliko su jedni izbori bili razlog za ovakve izlive mržnje i prijetnji bošnjačkom narodu, onda čitav svijet mora biti zabrinut činjenicom da su Bošnjaci, kao žrtve genocida ponovo došli na metu iste velikosrpske ideologije i njenih sljedbenika. Ovakvo manifestacija vjerskog šovinizma, nacional fašizma i socijal rasizma prema Bošnjacima u Sandžaku ne smije ostati nekažnjeno, jer nakon ovoga svaki novi događaj može biti povod za novi genocid”, navedeno je iz SDA Sandžaka.\nIz ove tranke se ističe da su Pljevlja kroz historiju bila simbol antifašizma i borbe protiv ovakve politike i njenih sljedbenika, mjesto u kojem je osnovano Zemaljsko antifašističko vijeće narodnog oslobođenja Sandžaka (ZAVNOS), te je zbog toga dodatni poraz civiliziranog svijeta pojava i veličanje fašističkih ideja u ovom gradu.\nSDA Sanadžaka “apeluje na nosioce bošnjačkog političkog legitimiteta na svim nivoima da dobro razmisle kome i za čiji interes daju političku podršku”.\nTagovi: Pljevlja SDA Sandžaka\nUhapšen sudija Osnovnog suda u Sjenici i službenici suda i Katastra nepokretnosti\nBy SNews 9. Septembra 2021.


Irački pobunjenici koriste bolničke pacijente kao živi štit\nDok marinci u toj oblasti sprovode opsežnu ofanzivu, drugi se suočavaju sa pobunjeničkim operacijama manjih razmera ali ništa manje opasnim. Dopisnik Glasa Amerike iz Pentagona, Al Pesin, razgovorao je sa predstavnikom američkih marinaca u iračkom gradu Faludži o taktikama koje primenjuju pobunjenici.\nTokom rutinske patrole u zapadnom iračkom gradu Hadita prošle nedelje, američki marinci su postali meta napada iz obližnje bolnice. Kako kaže pukovnik Dejv Lapan, iz Druge marinske jedinice za hitne intervencije, vojnici nisu želeli da uzvrate istom merom pretpostavljajući da u bolnici ima i civila.\n“Kada su prodrli u bolnicu uz minimalnu vatru tamo su našli pobunjeničko utvrdjenje, a pobunjenici su, povlačeći se, koristili bolničko osoblje i pacijente kao živi štit.”\nPobunjenici su saterali neke pacijente i osoblje u hodnike, dok su druge družali ispred sebe kako bi sprečili marince da otvore vatru. Pukovnik Lapan dodaje da su marinci - uprkos velikim teškoćama - uspeli da ubiju i rane neke od pobunjenika, dok su pacijenti i bolničko ostali neozledjeni. Tog istog dana desio se još jedan incident, ali u jednoj isturenoj bazi američkih snaga nadomak sirijske granice. Pošto je baza bila napadnuta nedelju dana ranije, vojnici su bili na velikom oprezu, ali ipak nisu očekivali ono što se desilo, pripoveda pukovnik Lapan:\n“Marinci su na prilazu bazi našli jedno dete -- jedanaetogodišnjeg Sirijca -- kako pokušava da se probije u samu bazu. Dečak je posle ispitivanja rekao da su mu pobunjenici dali novac kako bi im dojavio koji je najbolji način da se udje u bazu.”\nKako kaže pukovnik Lapan, jedanaestogodišnji ”špijun“ se trenutno nalazi pod nadzorom marinaca dok američke snage rade na njegovom povratku u Siriju. Medjutim, ovakve taktike pobunjenika koji ne prezaju od zloupotrebe civila, nisu bez presedana, ukazuje pukovnik Lapan.\n“Pobunjenici i teroristi koji operišu ovde i ranije su koristili bolnice, škole, pa i džamije iz kojih su otvarali vatru na naše vojnike. Koristili su žene i decu kao živi štit, i novcem ili pretnjama navodili decu da rade za njih.”\nPredstavnik marinaca dodaje da američki vojnici prolaze kroz posebnu obuku da bi u takvim situacijama maksimalno zaštitili civile. Ali, dodaje on, to nažalost nije uvek moguće.


Nana miluje želudac\nNana ili menta (lat. Mentha piperita) se tradicionalno koristi za lečenje digestivnih tegoba, bola u želucu, grčeva, zastoja u varenju, nadutosti. Etarsko ulje nane deluje opuštajuće na želudac i creva, pa smanjuje grčeve, mučninu, eliminiše napinjanje, bolove, pojavu viška vazduha - aerofagiju, reguliše varenje.\nDatum poslednje izmene sreda, 30 januar 2013 20:47\nDatum poslednje izmene subota, 20 jul 2013 14:39\nU medicini se nekada, ali i danas jasno ističe lekovita moć vina. Ne tako davno, vino se prepisivalo za mnoge bolesti, a danas su ga zamenili lekovi koji nisu uvek delotvorniji, a ni posledice im nisu uvek bezazlenije. Ne treba se, dakle, čuditi što je posle nekog vremena, u kojem kao da se zaboravilo na terapeutsku moć vina, u poslednjih desetak godina interes naučnika ponovo pojačano usmeren ka biološkim učincima alkohola iz vina i njihovim specifičnim mehanizmima.\nDatum poslednje izmene sreda, 23 januar 2013 00:29\nMatičnjak - prirodni lek protiv nervoze i nesanice\nRedovno pijte čaj od matičnjaka, pa ćete popraviti apetit i rešićete se nervoze, drhtavice i glavobolje uzrokovane stresom. Matičnjak je lekovita, mirisna, ukrasna, začinska, aromatična, medonosna i industrijska biljka. Raste u pčelinjacima, dvorištima, pored naselja, uz ograde i živice, po šumama…\nDatum poslednje izmene sreda, 30 januar 2013 20:35\nKrastavac sadrži izuzetno malo kalorija u vidu masti, belančevina i ugljenih hidrata, a izuzetno je bogat mineralima, a posebno kalijumom. Zato je odlična namirnica leti da se nadoknadi ovaj mineral koji se gubi znojenjem, kao i za one kojima je zbog povišenog pritiska preporučeno da izbegavaju natrijum, a unose više kalijuma.\nDatum poslednje izmene četvrtak, 23 jul 2015 09:42\nKafa da, ali umereno


Uprkos rastu potražnje, na tržištu vlada nedostatak zlata – Bankar.me\nMarch 30, 2020 BIZNIS, METALI, PLANETA, SVE VIJESTI Leave a comment\nOsim što širom svijeta vlada visoka potražnja za zaštitnim maskama i dezinfekcionim sredstvima, isto se događa i na tržištu zlata.\nKada berze padaju, investitori se, piše Bloomberg, okreću zlatu, no sada je to teže nego inače budući da je industrija za preradu zlata u poluge i novčiće uglavnom zatvorena. Uz to, obustava letova poremetila je planove za transport zlata širom svijeta, dok kompanije koje posjeduju rudnike smanjuju svoje aktivnosti i tako smanjuju i količinu tog metala na tržištu, dok potražnja ubrzano raste.\n“Smanjuje se cijeli lanac snabdijevanja. Zadnji put sam vidjela ovoliki haos na tržištu zlata nakon 11. septembra 2001. (9/11)”, rekla je Debra Thomson, direktorica prodaje zlata u IBV International Vaults, kompaniji koja omogućava prodaju plemenitih metala te bogatašima nude sefove u koje mogu na sigurno čuvati svoje dragocjenosti.\nPrivatni investitori, pojašnjava Bloomberg, uobičajeno kupuju zlatne poluge teške jedan kilogram ili manje, što je daleko manje od količine kojom trguju banke. Nedostatak ponude najviše pogađa najmanje učesnike na tržištu.\nDodatno, cijene zlata ovog mjeseca divljaju budući da su neki investitori bili prisiljeni da prodaju svoje zlato kako bi dosegli marže tokom najgorih situacija na tržištu u preko deset godina. Drugi su ga pak prodali kako bi mogli kupiti dolare.\nS druge strane, samo prošle nedelje cijena zlata porasla je osam odsto, a veći investitori poput Goldman Sachsa ili pak egipatskog milijardera Naguiba Sawirisa samo povećavaju svoje udjele u rudarskim kompanijama.\n“Ljudi bi trebali posjedovati zlato i ovo je dobro vrijeme da povećavaju svoje udjele u zlatu, a nikako da ga prodaju”, smatra investitor Mark Mobius.\nPrevious Cijena nafte spustila se na najniži nivo u proteklih 18 godina\nSljedeći Izi Džet obustavlja sve komercijalne letove\nDr Milorad Katnić, podnio je ostavku na funkciju glavnog izvršnog direktora i člana Odbora direktora …\nMaskov istorijski uspjeh: Astronauti SpaceX-a...


Nakon tri dana rasprave, 11 novih ministara položilo je zakletvu u skupštini čime je počeo da im teče mandat\nPoslanici Skupštine Srbije izabrali su večeras 11 novih ministara u rekonstruisanoj Vladi Srbije sa 134 glasa za, 65 protiv, dok je 51 poslanik bio uzdržan.\nNovi ministri su Lazar Krstić (finansije), Saša Radulović (privreda), Tomislav Jovanović (prosveta), Ivan Tasovac (kultura i informisanje), Nebojša Rodić (odbrana), Dragan Glamočić (poljoprivreda), Vanja Udovičić (sport), Aleksandar Antić (saobraćaj) i Igor Mirović (regionalni razvoj). Ministri bez portfelja biće Branko Ružić, zadužen za evropske integracije, i Aleksandar Vulin, zadužen za Kosovo.\nNovi ministri su u Skupštini, na svečanoj sednici, položili zakletvu pred poslanicima, premijerom Ivicom Dačićem, prvim potpredsednikom Vlade Aleksandrom Vučićem i drugim članovima Vlade, čime je počeo da im teče mandat.\nA u Beogradu je danas boravio francuski ministar za evropske poslove Tijeri Repanten, koji je poručio da Francuska želi da Srbija bude 29-ta članica EU\nZvaničnici Evropske unije, ukoliko se klade o tome koja će zemlja biti sledeći član EU, treba da se klade na Srbiju, izjavio je, pomalo u šali premijer Srbije Ivica Dačić posle današnjeg razgovora sa fancuskim ministrom za evropske poslove Tjerijem Repantenom.\nDačić je kao dobar ocenio izbor Tanje Miščević za šefa pregovaračkog tima za pristupanje EU i rekao da očekuje da ona na toj funkciji da lični doprinos kroz posvećenost poslu, koju je imala do sada:\n"Imajući u vidu iskustvo koje je imala na mestima koje je ranije obavljala, mislim da je to dobar izbor. I da će omogućiti da zajedno sa drugim delovima napih timova koji će se baviti evropskim integracijama – da probamo da taj proces obavimo kvalitetno i u što kraćem roku."\nUz pohvale Srbiji na onome što je uradila u proteklu godinu dana, a posebno na postizanju istorijskog sporazuma sa Prištinom, Repanten je poručio da je želja Francuske da Srbija postane 29. članica EU i da je spremna da joj u tome pruži svaku pomoć. Prema rečima Repantena, Srbiji sad na putu u EU predstoji sprovođenje političkih, ekonomskih i reformi institucija koje se bave vladavinom prava i pravne države.


KRAJEM OKTOBRA NARODNA SKUPŠTINA O DEKLARACIJI SDA | SRNA\nBEOGRAD, 13. OKTOBRA /SRNA/ - Srpski član Predsjedništva Bih Milorad Dodik izjavio je da će krajem oktobra biti zakazana sjednica Narodne skupštine Republike Srpske o deklaraciji SDA, koju smatra samo vrhom nečega što je visoki predstavnik godinama radio, ohrabrivao i što je njegov konačni cilj.\n"Do sada nismo imali okupljen tim kao što imamo ovaj put, koji radi na pripremi materijala i dokumenata koji neće biti samo odgovor na Deklaraciju SDA... Nema nikakvog bosanskog idnetiteta, a jedina republika koja ovde može da postoji jeste Republika Srpska", rekao je Dodik za "Politiku".\n"Odbacićemo takvu praksu i sama bonska ovlaštenja, te o tome zatražiti dijalog sa Federacijom BiH, to jest o svim pitanjima koje je nametnuo visoki predstavnik. A to znači od vojske, indirektnih poreza i drugo", objasnio je Dodik.\n"Ako ne budu htjeli razgovarati, mi ćemo nakon što se odbije dijalog da se stvari u BiH privedu Ustavu BiH imati legalno pravo da izađemo iz projekata koje je nametnuo visoki predstavnik. Bosna koju oni guraju je podvala Srbima i Hrvatima", napomenuo je Dodik.\n"Istrajavati na tome znači gurati BiH u totalnu blokadu. Godina dana bez Savjeta ministara svjedoči i o tome da BiH, zapravo, nije ni potrebna jer evidentno može da se živi bez toga. Republika Srpska je formirala svoju vlast. Nemam više ni volju ni želju, niti moji ljudi insistiraju, da se formira vlast", izjavio je Dodik za "Politiku".\nDodik je istakao da im je jasno stavljeno do znanja da uslovnjavanje neće proći, te napomenuo kako uslovljavanja niko ne ispostavlja ni iz Republike Srpske, a i te kako bi za to imali razloga. "Ali, treba napokon da bude jasno, nećemo ući u NATO, niti ćemo dozvoliti da se krećemo ka toj alijansi, ali možemo sarađivati", objasnio je Dodik.\n"Bošnjacima se, očito, sviđaju politike koje za saradnike uzimaju podanike, jer su im partneri suvišni", rekao je Dodik.


Skola vodio Argentince do finala Svetskog prvenstva (VIDEO) - SPORTSKI ŽURNAL\nSkola vodio Argentince do finala Svetskog prvenstva (VIDEO)\nArgentina će u finalu u nedelju igrati protiv Španije\nArgentina će u finalu u nedelju igrati protiv Španije koja je ranije danas pobedila Australiju sa 95:88.\nReprezentaciju Argentine je do finala vodio sjajni Luis Skola sa 28 poena i 13 skokova. Gabrijel Dek je dodao 13, Fakundo Kampaco 12, a Luka Vildoza 10 poena. U redovima Francuske najbolji su bili Evan Furnije i Frank Nilinka sa po 16 poena.\nArgentina je dominirala u ovom meču, vodila je sve vreme, a u trećoj deonici je stigla i do dvocifrene prednosti koju nije ispuštala do kraja.\nFinale je na programu u nedelju od 14.00. Prethodno će se od 10.00 u meču za bronzu sastati Francuska i Australija.\nKosovac · 13 septembar, 2019 16:27\nNavijacu za Argentince, ovi spanci mi nekako arogantni -.-\nza Argentinu · 14 septembar, 2019 09:46\nće navijati cela hala i ostatak sveta osim familije Ernangomez...


Srbija dobija priznanje za reforme od MMF-a i Svetske banke - Ekonomske Vesti\n11. okt. 2015 Andrija Matić 0 Comments Dušan Vujović, Lima, Ministarstvo finansija, MMF, reforme, STO, Svetska banka\nMinistarstvo finansija Vlade Republike Srbije saopštilo je da je globalna finansijska stabilnost poboljšana, ali su rizici i dalje visoki pa su grupacije Svetske banke i MMF-a na današnjem Komitetu za razvoj borda guvernera MMF-a i Svetske banke pozvane da nadgledaju rizike i poboljšaju pomoć zemljama kako bi održale svoj ekonomski rast i napredak.\nU saopštenju se navodi da je ovom važnom sastanku koji se redovno održava u okviru godišnje skupštine MMF-a i Svetske banke i okuplja sve ministre finansija i guvernere zemalja članica, prisustvovao i ministar finansija Dušan Vujović.\nVujović je nakon sastanka saopštio da je ovaj sastanak nedvosmisleno potvrdio podršku međunarodnih finansijskih instutucija i svih zemalja članica prihvatanju održivih ciljeva razvoja za narednih 15 godina kao osnove za borbu protiv siromaštva zasnovanu na punom aktiviranju ukupnih ljudskih i resursnih potencijala u svetu.\nSrbija je primer zemlje koja dobija priznanje za svoje reforme i obezbeđuje punu profesionalnu i finansijsku podršku MMF-a, Svetske banke i drugih finansijskih institucija za njihovu realizaciju, rekao je ministar finansija.\nOslanjajući se na diskusije sa sastanaka održanih prošlog proleća kada su usvojeni ciljevi održivog razvoja do 2030. godine, podržana je uloga Svetske banke u sazivanju, povezivanju i koordinaciji između vlada, UN, MMF-a, multilateralnih razvojnih banaka i Svetske trgovinske organizacije (STO).\nTakođe, naglašena je potreba da fokus bude na inkluzivnom rastu, infrastrukturi, razvoju u oblasti zdravstva i razvoju privatnog sektora.\nFinansijske institucije se i dalje suočavaju izazovima obnove kapitala, povećanjem priliva sredstava i odvikavanjem zemalja od traženja finansijske pomoći.\nNa sastanku je potvrđena posvećenost rodnoj ravnopravnosti koja je od ključnog značaja za okončanje siromaštva i jačanje zajedničkog napretka i napor da se primenom nove strategije Svetske banke postojeće rodne praznine svedu na najmanju moguću meru.\nNa komitetu je bilo reči i o aktuelnoj izbegličkoj krizi i rešenju za izazove koje imaju zemlje i regioni u previranju, posebno na Bliskom Istoku i Severnoj Africi.\nSastanci dve važne svetske finansijske institucije, od kojih je jedna zadužena za monetarnu i fiskalnu, a druga za razvojnu ekonomsku politiku, svake treće godine održavaju se van Vašingtona.\nOve jeseni domaćin je bila Lima, prestonica Perua, a komitet je izrazio zahvalnost Vladi Republike Peru za gostoprimstvo tokom održavanja godišnje skupštine .\nNaredni sastanak Komiteta za razvoj najavljen je za 16. april 2016. godine u Vašingtonu, dodaje se u saopštenju.\n← Egipat kupio Mistrale\nDobio od Britanije milion funti odštete, a onda se pridružio Islamskoj državi →